
Paco estas pli ol manko de milito 


Per rezolucio de la 24a de oktobro 
1985, la Generala Asembleo de Unui- 
ĝintaj Nacioj solene deklaris la jaron 
1986 la Internacia Jaro de la Paco. Gi 
krome atentigis, ke la popoloj devas 
„vivi kune en paco kaj praktiki tole- 
remon“. Estas konate, ĝi aldonis, ke 
„edukado, informado, scienco kaj kul- 
turo povas kontribui al tiu celo". 

Unu monoton pli poste, la Generala 
Konferenco de Unesko akceptis rezolu- 
cion, kiu rekonis la Jubileon de la Inter¬ 
nacia Lingvo Esperanto en 1987. Gi 
petis la Generalen Direktoron de 
Unesko sekvi la laboron por Esperanto, 
ĝi alvokis al utiligo de Esperanto flan¬ 
ke de internaciaj organizajoj, kaj ĝi 
rekomendis, ke tutmonde oni enkon- 
duku en la lernejojn studadon pri ling- 
vaj problemoj kaj pri Esperanto. 

Sekvante la rekomendojn de Unuiĝin- 
taj Nacioj, kaj konsciante pri la de- 
cido de Unesko, Universala Esperanto- 
Asocio elektis kiel ci-jaran temon de 
sia Kongreso la temon „Interkompreni- 
go, paco, evoluo". 

Tiu temo tre klare implicas, ke paco 
estas pli ol manko de milito. Pro kon- 
strui la pacon, necesas pozitiva agado 
— agado, en kiu oni celu krei tolere- 
mon inter la homoj, subteni kunlaboron 
kaj konstrui la instrumentojn kaj in- 
stituciojn de la paco. 


La kreinto de Esperanto komprenis 
tion. Zamenhof skribis, en nia konata 
himno, pri „nova sento“. Ni ofte kantas 
tiujn vortojn, sed ĉu ni vere komprenas 
la signifon de tiu nova sento? Zamen¬ 
hof kreis per Esperanto miraklan inter- 
nacian lingvon, kiu brile funkeias — 
kiel ni klare vidas ĉi tie, kie ĉino kom- 
preniĝas kun germano, brazilano kun 
japano, kanadano kun iranano. Temas 
pri kompreniĝo, kiu jam preskaü cent 
jarojn mirigas la utiligantojn de nia 
facila, fleksebla, esprimiva lingvo. 

Sed per la vortoj „nova sento" Zamen¬ 
hof celis lingvon ne nur de la lango 
sed ankaü de la koro, ne nur de la 
korpo sed ankaü de la animo. La arki- 
tektoj de la tutmonda paco, ĉu espe- 
rantistoj ĉu neesperantistaj, insistas, 
ke necesas ŝanĝi la pensmanieron de 
la homoj por krei veran pacon. Tion ni 
parolantaj de Esperanto komprenas. 
Ni jam praktikas tiun „novan senton" 
— senton, kiu kapablas forigi la mil- 
jarajn murojn inter la popoloj. 

Pro tio, en nia kongresa temo, ni aldo¬ 
nis al „paco" ankaü la vorton „inter- 
komprenigo“. Fakte, ni metis interkom- 
preniĝon en unuan lokon, ĉar ĝi estas 
antaŭkondiĉo de la vera paco. 

Ni kongresas ci-jare en la plej granda 
lando de la mondo: unu kvarono de la 
monda loĝantaro estas ĉina. Cinio ba- 

Esprimo de sentoj en Esperanto II 

La unua parto aperis en „der esperantist" 1/1987) 


6. Logiko kaj sento 

Esprimo de „nuancoj". Logikaj distin- 
goj. Sentaj distingoj. Sama listo de ri- 
medoj. Insisto. ĉu. Vera kaj falsa de- 
mando. Ne. Mallogika uzo de la neo 
kaj malo. Ironio. Kontrolo de ia kom- 
preno. Telefona stilo. Bildoj. Propraj 
kaj internaciaj. Du roloj du sufiksoj. 
Komparo de la rimedoj en Esperanto 
kaj aliaj lingvoj. 

En antaŭa ĉapitro ni donis liston de 
diversaj rimedoj uzataj (plej ofte sen- 
konscie) por esprimi sentojn. Nu, tiuj 
samaj rimedoj povus esti ankaŭ uzataj 
por esprimi logikan ideon. Fakte ĉiu 
ajn lingva rimedo povas servi al unu 
aŭ la alia kaj plej ofte al ambaŭ sam- 
tempe. Estas afero de grado. 

Ni reprenu la kvar aŭ kvin notitajn ri- 


medklasojn, unue la nerektajn: 

1e: Sona plilaŭtigo de iu aŭ alia 
frazero. 

Jen senkolora frazo: „Li venis je la 
oka." Diru nun kun forta akcento: „Je 
la oka li venis" (ne je la naŭa). Tiu 
plilaŭtigo certe montras logikan distin- 
gon kaj insiston pri akurata fakto. Se 
vi diras nun „Je la oka? Vi frenezas. 
Mi bezonas ripozi dimanĉon matene." 
Tiam vi sentas evidente kaj aüdeble 
indignon, ke oni kuraĝas proponi al vi 
tiel frumatenan inviton au ordonon. Tie 
estas ne nur plilaütigo, sed vere ali- 
tonigo, kiu transformas la frazon kva- 
zaü en demandon, duone indignan, 
duone mokan. En simpla ordono kiel 
„Venu je la oka, ne je la naüa" dife- 
renco en la tono aŭdigus, ĉu temas nur 


raktas kun grandaj problemoj: proble- 
moj de kreskanta nombro de loĝant- 
aro, problemoj de tekniko, problemoj 
de organizado. Kaj iom post iom ĝi 
venkas tiujn problemojn. Gi estas vere 
evoluanta lando. La kongresanoj de la 
71-a Universale Kongreso spertas de- 
proksime la problemojn kaj la para- 
doksojn, la esperojn kaj eltrovojn de 
tiu ĉi lando en stato de evoluo. 

La tria elemento en nia kongresa temo 
estas ĝuste „evoluo". Per nia temo ni 
sugestas, ke, same kiel paco dependas 
de interkomprenigo, tiel ankaü evoluo 
dependas de ambaü tiuj elementoj. 

La ĉina estas antikva civilizo: ĝiaj kul- 
turaj radikoj penetras profunden en la 
ĉina tero kaj ĝiaj kulturaj atingoj miri- 
gas la tutan mondon multajn jarcen- 
tojn. Necesas samtempe konservi tiun 
kulturan tradicion kaj modernigi ĝin. 
Tio estas ebla nur en pacaj cirkonstan- 
coj, nur en spirito de interkomprenigo. 
Kio validas por Ĉinio, validas ankaü 
por la tuta mondo: nur en paco, nur 
en spirito de kompreno, ni povas forigi 
la militon. Milito estas hodiaüa realo 
en multaj landoj. Nur en reciproka re- 
spekto ni povos forigi la problemon de 
rifuĝintoj, nutri la malsatantojn, klerigi 
la neklerajn, kuraci tiujn, kiuj malsa- 


nas. Nur en interkomprenigo ni povos 
krei mondon, en kiu regas nova sento, 
nova spirito de kunlaboro, tolero kaj 
egala disdivido de la riĉajoj de nia 
mirakla planedo. 

La Internacia Lingvo Esperanto, karaj 
gekolegoj, donas eblecon atingi tiun 
tutmondan interkompreniĝon, pri kiu 
aludas nia kongresa temo. Gi estas 
fundamenta elemento en la paco. Gi 
estas utila ilo en la homa kaj ekono- 
mia evoluo, ĉar ĝi kreas reciprokan re- 
spekton inter la popoloj kaj kulturoj, 
kaj ĝi ebligas senperan komunikadon 
en spirito de egaleco inter la homoj. 
En Esperanto, neniu kulturo subpremas 
alian kulturon, neniu homo superas 
alian: ni laboras sur neutrale lingva 
fundamento, komprenante unu la alian. 
Interkomprenigo, paco, evoluo! Je la 
sojlo de la Jubileo de Esperanto, ni 
salutas la evoluantan novan Cinion, ni 
salutas la arkitektojn de la paco tra 
la tuta terglobo, kaj ni salutas la paro- 
lantojn de la Internacia Lingvo Espe¬ 
ranto, kiuj faras sian kontribuon al 
kreo de paca mondo, al kreo de nova 
sento inter la popoloj. 

[Parolado dum la inaüguro de la 71-a 
UK en Pekino 1986] 

pri logika aŭ krome pri avertriproĉa in- 
sisto. 

2e: Ŝanĝo en la ordo de la frazo. 

Se vi diras „Vi aĉetu tian skatolon, ne 
alispecan", la plilaŭtigo jam efikas. 
Tarnen, same kiel en la ĉi supra ekzem- 
plo, la ŝanĝo de la ordo en la frazo 
ankoraŭ pli impresas: „Tian skatolon, 
vi aĉetu, ne alispecan". Tie temas cer- 
te pri teknika ordono, do insisto kun 
senco ĉefe logika. Sed se vi, reveninte, 
aŭdas la komisianton ekkrii „Tian ska¬ 
tolon vi kuraĝis aĉeti!" Tiam certe vi 
tuj komprenas lian senton pri miro kaj 
malkontenteco, esprimitan per la fra- 
zaranĝo kaj plilaŭtigo samtempe. 

Sub tiu ĉi sama kategorio rimarku la 
uzon de demanda aŭ nea formoj. La 
logika uzo de ĉu estas ja la demanda, 
kiel en la tipa „Ĉu vi venos aŭ ne?", 
sed en „ĉu vi povis tiel agi?" la logiko 
jam preskaŭ malaperis kaj la sento 
regas. Temas ne pri demando, ĉar oni 
jus konstatis, ke vi agis tiel kaj do ja 
povis agi tiel, sed la demanda ordo 
tie montras miron, surprizon, eble ĉa- 
grenon. Tarnen en Esperanto la vorto 
ĉu estas tiel forte logika en la uzado, 
ke generale tiuj falsaj demandoj kun 
senta esprimeco konsistas pli ofte en 
ordoŝanĝo en la frazo sen ĉu. 

Vidu ekzemple: „Eliri nokte sen lumo? 
Koran dankon, mi preferas atendi 
hejme." 

Mallogika uzo de la neo kun senta 
forto estas konata en ironio aü en 
plendo. Malriĉaj laboristoj okupantoj 
je iu riparo en palaco de milionulo 
babilas inter si laborante, dum la 
mastrino ankorau dormas au legas en 
lito supre: „La malfeliĉulino neniam 
havas libertempon, ne havas por man- 
ĝi, nek por trinki, nenion en la kelo, 
nenion en la banko ...!" 

Rimarkinde tia uzo ne tre okazas en 
Esperanto, dum ĝi estas oftajo en mul- 
taj lingvoj. Kial? Car ironio estas unu 
el la malplej internaciaj aferoj. Serco, 
kiu ridigas en unu lando, tute ne efikas 
en alia pro malsimileco de kutimoj. 

Tiam la ĉion reganta sankcio de la 
kompreno aŭ nekompreno malkuraĝi- 
gas kaj maloftigas en internacia lingvo 
tro riskajn aü malprudentajn esprimojn 
sur tiu kampo. Atentinda fenomeno. 


3e: Forigo au ripeto de vortoj. 

Ni prenu la unuan disponeblan rime- 
don, la forigon de vortoj: „Skatolon? 
Ne. Keston prefere!" Jen kvazau tele- 
fona interparolo. Ciuj verboj, pronomoj 
ktp. mankas. Tie la forigo de vortoj an- 
taŭ ĉio helpas logikon. La celo estas 
precizigo teknika. Sed aüdu alian tele- 
fonan interparolon: „Min, prezidanto? 
Neniam !*' Tie la forigo de vortoj havas 
akre sentan signifon kaj vi tuj kompre¬ 
nas kun kia malplezuro la parolanto 
sin defendas kontraü nedezirata elekto. 
Nun revenu al la rektaj rimedoj, elĉer- 
peblaj el la vortoj mem: 

4e: Elekto inter ekzistantaj vortoj. 

Elektu ekzemple la vortojn paroli kaj 
bleki. Jen tute logika uzo de ĝi: „Ho- 
moj parolas, bestoj blekas." Tio estas 
scienca konstato. Se vi nun ekkrias en 
diskuto: „Neeble interparoli! Vi nur 
blekas kaj insultas!" Tiam certe la 
elekto de la vorto blekas havas malpli 
logikan intencon ol nereteneblan sen¬ 
tan signifon. Sub tiu ĉi kategorio vi 
povas ekzameni ĉiujn bildojn uzatajn 
en la lingvo. Ju pli nelogikaj, eĉ mal- 
logikaj ili ŝajnas, des pli forta estas la 
sento esprimata. 

Por kompreni, kial vi jus povis nomi 
elefanto vian ĉarman delikatan filine- 
ton, necesas ekscii, ke ŝi renversis ta- 
son da teo kaj marŝis sur vian plej be- 
lan silkan robon! Tiam oni ekkompatas 
vian senton, forte esprimitan. 

Esperanto elĉerpas siajn bildojn el tri 
ĉefaj fontoj: propraj-komunaj, propraj- 
personaj kaj eksteraj-tradukitaj. Tiu ĉi 
lasta klaso ekzistas en ĉiuj lingvoj, kiuj 
konstante pruntas unu al alia, ĉar la 
homoj havas eie similajn emojn. Do en 
Esperanto, kiel en plej multaj aliaj 
lingvoj, oni diras „forta kiel leono", 
nomas malican knabon „diableto" au 
priskribas malbonan junulon kiel „sen- 
taŭgulon". Tiu ĉi lasta vorto estas in¬ 
ternacia kopiajo tipa kun laüvortaj 
egalaĵoj en preskaŭ ĉiuj lingvoj (fran- 
ce: propre ä rien au vaurien, angle: 
good for nothing ktp.). 

Sed ĉiu Esperanto-parolanto kreas pro- 
prajn bildojn laübezone au ripetas 
tiujn auditajn de ceteraj homoj, do la 
lingvo posedas jam sian apartan ma- 
terialon tiurilate kaj riĉigas ĝin per 
uzado. Cetere kategorioj estas tie ne- 

niel solidaj. Ĉu Ia uzo de „bleki", ĉi 
supre notita, estas propra aŭ kopiita? 

ĉiuokaze ĝi respondas al nepra senta, 
bezono, kaj la uzantoj, kiuj ĝin ripetas 
en simila okazo, plej ofte ne pensas 
al sia propra gepatra lingvo. 

5e: Kreo aŭ modifo de vortoj. 

Sub tiu kategorio de rimedoj envenas 
la riĉa produktado per vortkombinoj 
kaj ĉefe per prefiksoj kaj sufiksoĵ. 

Ilian uzon por logikaj celoj instruas ĉiu 
gramatiko. Se vin informas kompeten- 
tuloj, ke „la fosistoj malkovris romanan 
vazegon malfacile transporteblan", vi 
ja ne aŭdas el la uzitaj sufiksoj ion 
alian ol pure logikan, sed se vi pri- 
skribas iun kiel „Azenego! Neaŭskul- 
tebla ulo!" vi certe montros nek admi- 
ran, nek ŝatan senton al tiu malpla- 
ĉanto kaj oni povos konstati, ke vi uzis 
la sufiksojn malpli logike ol subjektive. 

Nu, se vi komparas diversajn naciajn 
lingvojn kun Esperanto rilate al tiuj 
kvinspecaj disponeblaj esprim-rimedoj, 
vi povos iel mezuri ilian relativan ri- 
ĉecon en viveco kaj trafeco. 

Rigardu la nerektajn rimedojn denove: 
Sub paragrafo unua (alilaŭtigo sona) 
la kapablecoj estas pli malpli egalaj. 

Oni disponas tiun eblecon sufiĉe 
abunde. 

Sub klaso dua (aliordigo en la frazo) 
Esperanto havas ian avantaĝon pro sia 
granda libereco tiurilate. ĉar en ĝi la 
ordo de vortoj ne havas fiksan logikan 
rolon, tiu rimedo disponiĝas libere por 
insistaj celoj aü sentesprimaj bezonoj. 

Ĉe la tria rimedspeco (ripeto, forigo) 
la kapablecoj estas denove pli malpli 
egalaj kaj tiun rimedon konas ŝajne 
ĉiuj lingvoj. 

Nun atentu ree pri la rektaj rimedoj: 

La kvaran (elekton inter sinonimoj) la 
malnovaj lingvoj posedas pli riĉe ol 
Esperanto havante pli vastan kvanton 
da radikvortoj en sia disponbla mate- 
rialo. 

Male sub paragrafo kvina (kreo kaj 
modifo de vortoj) Esperanto disponas 
preskaü senliman fonton kaj vivan ri- 
ĉecon ĉiam malfermitan, kiu mankas 
al fiksitaj lingvoj. 

Tio ĉi estas ĝia eco plej tipa kaj meri- 
tas apartan ĉapitron. 


7. Diversaj roloj de afiksoj 

Unueco de senco. Varieco de roloj. 
Mal-. Mortinta kaj vivanta. Influo de la 
uzofteco. Kelkaj sufiksoj. Tri gradoj de 
stato. Vortara enkorpiĝo kaj senca li- 
migo. Fiksitaj blokoj. Plena forto nur 
logika. Spica valoro senta. Dependo 
de Puzofteco. La leĝo de Meidet. Eluzo. 
Sindefendo de la lingvo kontrau eluzo. 
Emo al novaj formoj. Malfortiĝo pro 
kutimo. Frapeco per eksterkutimeco. 

Afiksoj en Esperanto konservas unu- 
econ de senco, sed ilia praktika rolo 
varias en diversaj okazoj. Min obser- 
vante en la vivo lingva oni povos ek- 
koni ilian espriman valoron kaj eĉ me¬ 
zuri gradojn. 

Rigardu mal- ekzemple. En la vorto 
malgranda ĝia valoro estas nur eti- 
mologia aü memorhelpa. Fluaj uzantoj 
de la lingvoj jam delonge ne plu pen¬ 
sas pri la malo de granda. Ili kutimas 
senkonscie uzi unupense kaj unuparole 
malgranda same kiel france petit, ger- 
mane klein au angle small. Tie la rolo 
limiĝas al faciligo por lernantoj de la 
lingvo. 

Se vi diras malsimpla, tiam la penso 
videble intervenas por serĉi kaj montri 
la malon de simpla kreante sinonimon 
al komplika. En tiu okazo la rolo de 
mal- estas ankorau viva logika senc- 
transformo. 

Nun sonos al viaj oreloj la jena frazo: 

„Kiam li ricevis, kiel solan dankon, tiun 
efektivan malsalajron, li kompreneble 
malridis." Tiam certe la penso de la 
parolanto kaptis mal- por ĝin utiligi 
kiel esprimilon de sento pli ol de lo- 
giko. 

Se vi serĉos kaj enklasigos grandan 
kvanton da tiuj ekzemploj, vi baldau 
trovos mem la kondiĉojn de tiuj diver¬ 
saj gradoj. Ili ĉefe dependas de la 
ofteco. Malgranda estas uzata tiom 
da milionfojoj kiom granda kaj fariĝis 
unu el la plej kutimaj vortoj de la ling¬ 
vo. Por esprimi forte la senton pri mal- 
grandeco necesas nun uzi eta, ĉar 
malpli eluzita. Malsimpla estas jam 
multe pli malofta ol malgranda, sed 
malridi au malsalajro estas tiel mal- 
oftaj, ke ili frapas. düste tiun frapecon 
pro malofteco la forta sento uzas por 
esprimiĝi kaj impresi la aüdanton. 

Similan observon oni povas fari pri 
multaj afiksoj en la lingvo, ĉefe sufik- 
soj. Ekzamenu laŭgrade: 


mirinda 

Esperantisto 

timema 

ĉambrego 

beleta 

rideti 

tranĉilo 


leginda 

Einstein-isto 

kantema 

ĝardenego 

liteto 

dormeti 

manĝilo 


rigardinda 

frazisto 

frazema 

tagmanĝego 

sinjoreto 

rigardeti 

sukcesilo 


En vortoj de la unua kolono (mirinda, 
beleta, tranĉilo ktp.) la sufikso tiom 
„mortis" aŭ enkorpiĝis, ke ĉiuj vortoj 
de tiu klaso jam akiris apartan sencon 
kiel etiketo de unu ideo speciala (aŭ 
nomo de unu aparta objekto). Ili ne 
plu kovras la tutan logikan kampon 
regatan de la sufikso. Ekzemple tran- 
ĉilo ne signifas ĉian eblan ilon por 
tranĉi, sed nur unu specialan tre ko- 
munan specon. Ĉambrego havas jam 
propran apartan sencon de loko, kie 
oni povas organizi kunvenon aŭ paro- 
ladon. Rideti ne signifas etan ridon, 
sed alian multe pli afablan lumiĝon 
de la vizaĝo. Tiuj vortoj fariĝis tutoj 
kun fiksa bloka senco. La rolo de la 
sufikso reduktiĝis al nura memorhelpilo 
en lernado de vortoj. 

Tiuj de la dua kolono konservas la vi- 
van uzon de la sufikso, aldonebla al 
radiko kun plena logika forto (leg'inda, 
kant’ema, dorm'eti). 

Sed la vortoj de la tria kolono montras 
eĉ ankorau pli vivan uzon de la sufikso 
kun spica valoro senta. En ili suferas 
iom la logiko, sed impresas la konten- 
teco de I’ knabeto pri „tagmanĝego" 
(kiu eble tute ne estus ega por vi, sed 
ŝajnis al li tia) au la moko de I’ kriti- 
kanto pri la „frazisto", kiu uzis flatan 
paroladon kiel „sukcesilon" por akiri 
postenon. 

Nu, tiuj tri kolonoj ankaü korespondas 
al gradoj de uzofteco. Por la unua la 
uzofteco estas tiel granda, ke la sufik¬ 
so perdis tie sian apartan vivon kaj en- 
korpiĝis au „mortis". Por la dua, la 
uzofteco estas malpli granda kaj oni 
sentas ankorau la pensan intervenon 
por formi la vorton kun intenco logika. 
Por la tria la uzo estas escepta, mal- 
ofta. Pro tio ĝi frapas kaj taugas por 


esprimi senton. 

Tiuj ekzemploj konfirmas la konatan 
lingvosciencan leĝon de Meillet, aser- 
tantan, ke ĉiufoje, kiam lingvero estas 
parolata, ĝi perdas iom de sia esprima 
potenco. 

Estas interesa kaj eĉ admirinda feno- 
meno, kiamaniere lingvoj reagas kon- 
traü tiu konstanta perdado, trovante 
ĉiam novajn rimedojn por re-nagi kon- 
traü la fluo. Vidu Esperanton mem. La 
sufikso eg' estas vivoplena, tiel sango- 
riĉa, ke ni ĉiuj emas ĝin uzadi ofte kaj 
oftege por kontentigi nian naturan be- 
zonon al trograndigo. Italoj uzas 
•issimo. Nu, en vortoj kiel ĉambrego, 
pordego, belega ĝi jam mortis, öi kun- 
laboris por krei tiujn fiksajn etiketojn, 
seg ĝi peris ĉiun sendependan forton 
por surrajdi, sproni kaj influi la radi- 
kon. Do kiel fari, se ni bezonas esprimi 
nian pasion por grandigo rilate al 
ĉambro, pordo aü bela? Nu la lingvo 
neniam estas embarasata. Tiam la ŝa- 
tata sufikso, trovante la pordon fermi- 
tan, eniras tra la fenestro. öi alivesti- 
ĝas kiel adjektivo aü adverbo kaj, an- 
taü ol vi havis tempon tion konstati, 
vi jam ekkiris ega ĉambro, ega pordo 
aü ega bela. Tie la sento kaj vivo forte 
korbatas. Eg 1 , nia karulo ĉiuminuta, ne 
konsentas morti, eĉ ne ripozi. Tro san- 
goplena ĝi estas. 

Similon ni jam rimarkis pri et’ en pa- 
renca okazo. Perdinte forton en tro 
uzita dometo, ĝi retrovas ĝin en eta 
domo. Vidu kiel kantema, parolema, 
plorema jam ricevis per uzo veston de 
ĝenerala kutimo. Ili jam etiketas kon- 
stantajn kvalitojn aü malkvalitojn. Se 
io subite okazis al vi kaj vi sentas boli 
en vi mem la deziron au bezonon kanti, 
aŭ plori, aü paroli, vi ja ne diros: mi 

estas kantema, aŭ plorema, aŭ paro- 
lema. Tio estus kvazaŭ diri: mi estas 
blondhara aŭ bluokula. Ne, vi diros 
move: mi estas ema kanti aŭ ema pa- 
roli. Vi diros eĉ ankoraŭ pli fortespri- 
me: mi emas plori. Kaj jen via sufikso 
jam fariĝis, ne nur adjektivo, sed eĉ 
verbo ... por vivi. 

Se vi aŭdis tro multfoje „paliĝis“, vi 
trovos ĝin tro eluzita kaj ne sufiĉe forta 
por esprimi vian impreson rakontante 
pri malfeliĉa homo, kiu aŭdas pri mor- 
tigo de I' filo. „Lia vizaĝo paliĝis“ ne 
taŭgas. Ankaŭ ne „blankiĝis“. Sed kiel 
forte sonas la malpli kutima formo 
„iĝis pala“ aŭ „iĝis blanko“! 

Kontraŭe, ĉar vi pli kutimas aŭdi, ke 
sinjoro A. aŭ B. fariĝis grafo aŭ iĝis 
kapitano, vi nature diros, ke li grafiĝis 
aŭ ke li kapitaniĝis por esprimi mokon. 
Ĉiam la nekutima, do ne eluzita, eĉ 
neatendita esprimo estas la plej trafa 
por esprimi sentan koloron. 

8. Sento kaj gramatiko 

Sentaj intervenoj en elementajn signojn 
gramatikajn. Sentoplena uzo de -as, 
-o, -a, -e. Libera rajdado sur sintakso. 
Nelogika uzo de verbaj tempoj kaj 
modoj: -us, -u. Falsaj neoj. Falsaj de- 
mandoj. Diferenco inter aserto, priskri- 
bo kaj esprimo de sentoj. Fotografado 
kaj pentrado. Komuna lingvo kaj lite- 
raturo. 

Ni konstatis la emon de la sentoj elekti 
prefere kiel plej trafan esprimilon ĉiam 
la malplej kutiman formon. Tiun emon 
oni konstatas, ne nur en ordigo de la 
vortoj en frazo aŭ en uzo de sufiksoj, 
sed eĉ en rimarkindaj influoj ĉe la plej 
simplaj elementaj signoj gramatikaj, 
kiel -o, -a, -e, -as, -is ktp. 

La plej konata estas la verbigo de ad- 
jektivoj: „El la maro roko grandegas.“ 
Ĉiu sentas la esprimfortan diferencon 
inter tio kaj „estas grandega“. Same 
„la maro bluas" au „la kampoj ver- 
das“. lu klopodis klarigi tiun fenome- 
non asertante, ke verdas similas kvazau 
agon, kiel brilas au radias. Li ne be- 
zonis tiom klopodi. Certe la impreso 
estas simila, sed la lingva kaüzo de la 
uzo estas antaŭ ĉio la malofteco de la 
formo kaj pro tio ĝia frapeco. 

Ion tute similan vi rimarkos ĉe „impe- 
riestre" anstataü „kiel imperiestro“ por 
priskribi tonon de ordono, aü „instrui- 


sta“ anstataü „de instruisto“ por pri¬ 
skribi prelegon. Ne cerbumu longe por 
serĉi abstraktajn filozofajojn, se mi ek- 
kiros kiel blanko! kiom blanke! aü kia 
blanko! ekvidante la ĉionkovrantan ne- 
ĝon je la unua vintra mateno. La plej 
forta estas la plej nekutima, nenio pli. 
Fine, la gramatiko ne ekzistis en ĉielo 
antaŭ ol naskiĝis homoj. (ji estas nur 
konvencio por faciligi — kaj foje mal- 
faciligi — la studon pri lingvoj. MiI- 
jarojn la homoj uzis hakilojn ŝtonajn 
kaj poste metalajn antaŭ ol lerni, ĉu 
hakilo estas substantivo kaj haki verbo. 
Eĉ hodiau la angla lingvo ne diferen- 
cas vesto kaj vesti (dress). 

Eĉ ankorau pli libera estas la rajdado 
de la sentoj sur la sintakso kaj alia 
dancado kun la verbaj tempoj kaj mo¬ 
doj. Tie vi povos observi la plej peto- 
lajn forvagojn el la rekta vojo de la 
Strato Logiko. Vi rakontas aferon, kiu 
okazis hieraü, do en la pasinteco, kaj 
jen mi audas vin diri „jen alvenas tiu 
fripono, eniras sensalute, iras al la 
ŝranko" ... 

Ĉu tio estas logika? Ne, sed vi uzis -as 
anstataü -is por esprimi vian surprizon 
kaj igi min kompreni ĝin. Multaj ling¬ 
voj faras la samon, ĉar ili ne havas pli 
taugan rimedon. Vi kare amas vian 
fileton kaj ne deziras al li doloron. Ta¬ 
rnen oni aüdis vin diri al la knabeto: 
„Metu la manon al la forno kaj vi ja 
bruligos vin“. Ĉu vi efektive ordonas 
kaj volas, ke li faru tion? Male, vi aver- 
tas, ke li ne faru. Logike vi devus diri 
„se vi metos ...“, sed tio estus tro 
trankvila. Simile vi krias: „Nu, prenu 
la tutan kukon sur vian teleron, kial ne? 
Ni lekos niajn fingrojn dume.“ Tio 
estas irono, ĉar li eltranĉis por si tro 
larĝan pecon. Tiu mallogikajo espri- 
mas mokon, hontigon. 

Esperanto posedas apartan formon 
por supozoj, hipotezoj, tio estas la 
verba finajo -us, generale uzata kun 
se. Logiko instruas diri: „Se vi aĉetus 
aŭtomobilon, vi konstatus, ke ĝi poste 
kaŭzas sufiĉe grandan elspezon ĉiu- 
jare pro riparoj, purigado ktp.“ 

Tiel oni diras logike, tiel oni skribas 
eble en lernolibroj. Sed neniu parolas 
tiel. Kun sento kaj vivo la informanto 
ekkrias: „Aĉetu maŝinon kaj vi vidos, 
kiom ĝi kostas ĉiujare!" Kial uzi ordo- 

nan formon kun -u anstataŭ la logikan 
supozan formon kun -us? Vi povus 
egale demandl kial vivi, kial ami. 

Sed ne haitu tie. La logika formo por 
la deziro estas ĝuste -u, kaj ni devus 
diri: „Mi povu iam vojaĝi al Romo!" 
Tarnen vi konstante aŭdas: „Se mi po¬ 
vus iam vojaĝi al Romo!" Tiu mallon- 
gikaĵo esprimas sopiron. Ci estas falsa 
supozo. 

Lu tuta sintakso de vivanta lingvo 
abundas en tiaj falsaj supozoj, falsaj 
demandoj, falsaj neoj. La angla lingvo 
konstante uzas „Cu vi faris?" post 
asertoj, ke vi efektive faris ion. Ankaŭ 
en Esperanto ni ŝatas esprimi per ĉu, 
per kiom aŭ per ne nian surprizon, 
kiam ekzistas neniu ajn intenco de- 
manda aŭ nea: „ĉu vi parolas tiel al 
via panjo? Kiom da fojoj mi jam klari- 
gis al vi?" Simile: „Janĉjo, vi ne faris 
tion!“, kiam la fakto frapis la okulojn 
viajn kaj vi jam ekriproĉas. 

Multaj hindo-eŭropaj lingvoj esprimas 
miron per tiaj esprimoj: „Vi ne diras!" 
kaj admiron per rimarkindaj demandaj 
formoj kiel ekzemple „Kion li posedas 
kiel sanon, fortikecon, elastecon?" 
Esperanto kontentiĝas per pli simplaj 
formoj kiel: „Kia sano, fortikeco, 
elasteco!", aŭ por esprimi surprizon, 
la nudan kaj tre fortan „ĉu?" ekster 
la logika senco kaj starantan sole. 
Lingvo absolute logika devus enteni 
apartajn gramatikajn formojn por es¬ 
primi ĉiujn sentojn. Tiam ĝi bezonus 
neniajn tiajn „nerektajn“ esprimrime- 
dojn. Sed eble mankus tiam salo kaj 
vivo. Car ekzistas granda diferenco 
inter esprimi senton kaj nur aserti aü 
eĉ priskribi ĝin. 

Mi ja povas tute bone trovi la trafajn 
vortojn por diri, ke „Min tre surprizas 
via neanoncita alveno. Ci min frapas 
kaj kortusas.“ La sento estas tie aser- 
tita kaj priskribita. Sed se vi ekkrios: 
„Vi, tie ĉi! Ne eble! Ho mia Janĉjo!" 
Tiam la sento estos esprimita. La di¬ 
ferenco estas grandega, kvankam la 
senco tute sama. 

Simila diferenco apartigas arton de 
simpla fotografado au de nura mul- 
dado je mortinta figuro. Esprimante 
sian impreson, artisto forlasas logikan 
akuratecon, forigas, trograndigas, 
elektas, emas frapi per malkutimaj, 


eksterordinaraj formoj. Tion oni nomas 
lia originaleco. 

Ciu lingvo posedas sian originalecon 
en la komunaj spontanaj esprimiloj 
uzataj kaj ripetataj de siaj parolantoj, 
sed ankaü en tio, samkiel pri vort- 
radikoj, lingvoj estas interparencaj. 

Se temas, ne pri spontana kaj komuna 
parolado, sed pri ellaborita kaj tute 
persona elekto de tiaj esprimiloj, kun 
intenco daure impresa kaj estetika, 
tiam ni tuŝas la kampon de literaturo. 

9. Sentoj kaj internacieco 
Rezultatoj de la studo. Nura ekgusto. 
Kompara stilistiko. Internacia komu- 
neco. Samaj bezonoj. Similaj proce- 
doj. Miro kaj admiro. Hako, ripetado, 
trograndigo. Ironio. Sankcio de I* kom- 
preno. Unueco. Influoj de I’ ekstero. 
Reagoj. Limigita internacieco okciden- 
ta. Influo de I’ Oriento. Esperantaj 
proprajoj. Malsukceso de -ĉj kaj -nj. 
Gia klarigo. 

La antaŭaj ĉapitroj ne pretendas esti 
plena kaj sistema studo de ĉiuj esprim- 
rimedoj en Esperanto. Ili celas nur ek- 
montri la vojon al tia studo, kiu estus 
vasta kaj interesplena laborkampo por 
serĉistoj en lingvoscienco. 

Cis nun oni plej ofte studis lingvojn 
el nura vidpunkto de iliaj ekzistantaj 
elementoj. Valorus ilin ekstudi ankaü 
el vidpunkto de ilia celo. Eĉ la mult- 
valora iniciato de Profesoro Bally pri 
stilistiko ankoraŭ ne puŝis la lingvo- 
sciencon al sufiĉe radikala provo de 
metodrenverso. Mi ŝatus vidi studen- 
tojn esplori kaj priskribi, kiel Esperan¬ 
to — aü alia lingvo — esprimas mi¬ 
ron, admiron aŭ malŝaton ktp. kaj kla- 
sigi la rimedojn laü la bezonoj kaj ne 
nur laü la eblecoj. 

Fakte tia studo kondukus rekte al kom- 
para kaj komuna stilistiko, unue de 
hindo-europaj lingvoj, kaj poste de 
ĉiuj homaj lingvoj. Estas nedubeble, 
ke la bezonoj de la sentoj estas ĉie 
samaj kaj ke pluraj esprimrimedoj 
retroviĝas preskaŭ eie, speciale en la 
lingvoj — hindo-eŭropaj aü ne — de 
tiuj nacioj, kiuj partoprenas la saman 
komunan civilizon. 

Cetere la ĉefaj bezonoj ne estas tiom 
multaj. Vi jam plenumos grandan par- 
ton de I' esploro, se vi atentas pri la 
jenaj sentoj: Surprizo kaj miro, be- 


31 



daŭro kaj sopiro, timo kaj dubo, amo 
kaj malamo, kun korespondaj impre- 
soj: admiro kaj malplaĉo, ironio ka- 
resa aŭ moka, ĝojo kaj malĝojo. 

Fakte la procedoj estas sufiĉe limigi- 
taj en ĉiuj lingvoj kaj nur ilia kombi- 
nado kreas abundan variecon da 
nuancoj. Observu ekzemple, ke miro, 
surprizo, timo kaj dubo preskaŭ same 
agas: 

„Kio? Li? Tie ĉi? Cu eble? 

Tranĉo, hako de la frazo kaj reganta 
demandado, jen la komuna procedo, 
ne nur en Esperanto, sed en kiom da 
ceteraj lingvoj? Sentaj juĝoj, favoraj 
aŭ malfavoraj, uzas ĉiam la rektan 
procedon de trograndigo kaj trovas 
en vortaro kaj sufiksoj abundan mate- 
rialon por tio: „Bona, bonega, anĝelo, 
la plej bona sur tero! M 
Sufikso, bildo, komparo servas egale 
al tiu konstanta emo. El simpla ripe- 
tado de primitivaj lingvoj ankoraŭ 
efikus en niaj: „Bona, bona, bona! 
Vi ne povas imagi eĉ kiom. 

Por esprimi malplaĉon, vi trovas tute 
simile: „Teda, teda, teda, netolerebla, 
mortiga"; kaj se tiuj procedoj ne sufi- 
ĉas, vi retrovas ĝuste la samajn, kiujn 
oni uzas jam por miro kaj surprizo: 
„Kion? Tio? Pentraĵo? Ĉu vi mokas?" 
Hako de la frazo en pecetojn, deman¬ 
dado, denove la samaj procedoj. Fakte 
la surprizo mem fariĝas rimedo por 
esprimi la malplaĉan senton. En mul- 
taj lingvoj vi observos tion. 

Krom la trograndigo, vi notos ankaü 
la procedon ironian. ĉu ĝi multe va- 
rias? Ne tiom. Rido venas el kontrasto. 
Tial ironio konstante uzas falsajn 
neojn au falsajn malojn, diras „bela 
laboro!" por signifi skandalan fuŝajon 
aŭ nomas „kompatinda malriĉulo" 
usonan miliardulon. 

Tarnen sur la kampo pri ŝercoj kaj 
ironio, unu el la plej interesaj, man- 
kas la sama grado de internacieco, 
kiun oni trovas en aliaj. Tial Esperan¬ 
to, ĉiam gardata per la kontrolo de 
I' kompreno, restis multe pli prudenta, 
kiel ni rimarkis en ĉap. VI. Ne forgesu, 
ke ĝin uzas por interparolo ĉefe di- 
versnaciuloj kaj nur esceptokaze sam- 
lingvanoj. Tiu konstanta sankcio estas 
la plej efika konservanto kaj eĉ akce- 
lanto de unueco. Sub natura kontro- 


lado kaj limigo Esperanto devis fatale 
fleksiĝi al ĉiuj postuloj de la sentoj, 
sen kiuj homoj ne estus homoj, sed 
nur intelektaj maŝinoj. Kaj tio estas la 
plej internacia parto de la lingvo, 
multe pli ol ĝia regula gramatiko kaj 
eĉ ol ĝia roman-germana vortaro. 

Efektive la homa psikologio estas pro¬ 
funde unueca malgraŭ ĉiuj rasaj kaj 
lingvaj bariloj. Gi do emas al unueca 
speguliĝo. Samaj sentoj elŝprucas si- 
milmaniere en homan parolon. Plie, se 
la lingvaj sistemoj estas jam parencaj, 
kompreneble iliaj fleksiĝoj estos an- 
koraü pli similaj. 

Ankaü ne forgesu la potencan aga- 
don de I’ ekstero. Ni jus konstatis ĝin 
en la limiga kontrolo de I' kompreno, 
sed ni ĝin observis ankaü en la en- 
fluo de radikoj au novaj sufiksoj. 
Kompreneble ĝi estas egale rimar- 
kebla en la rimedoj de la lingvo por 
esprimi sentojn. 

Ni ĝin montris jam ĉe la bildoj (leono 
aŭ anĝelo). Reprenu la ekzemplon de 
„mirinda". En granda nombro da ling¬ 
voj vi retrovas tiun procedon de inter- 
prunto de procedoj inter la diversaj 
sentoj: kiam trograndigo ne plu sufi- 
ĉas al admiro por sin esprimi, ĝi prun- 
tas ĉe surprizo aŭ eĉ similas mem sur- 
prizon: „mirinda!" Internacia feno- 
meno. 

Kio estos plej interesa, tio estas la 
studoj kaj kritikoj de Esperanto-paro- 
lantaj lingvistoj orientaj, ĉinaj au ja- 
panaj. Ili montros al ni, kiuj el tiuj 
internaciajoj estas al ili facile aü mal- 
facile kompreneblaj, kiuj ekzistas au 
mankas en iliaj gepatraj lingvoj. Tiam 
ni havos ekbildon de tio, kio estas 
absolute internacia aü nur rilate inter¬ 
nacia, kiel la radikaro de Esperanto. 

La sankcio mem de la kompreno, ne 
nur en Okcidento, sed en Oriento, jam 
helpis en aliaj rilatoj la venkon de in¬ 
terna sistemeco kontrau ekstera „inter- 
nacieco". Inter la rektaj rimedoj de 
sent-esprimado, tio ankaü efikas por 
plisukcesigi la proprajn esperantajojn, 
kiel ekzemple la tre vivan sufikson -eg, 
tiun nekompareblan ilon por trogran- 
digi. 

Ke la du karesaj sufiksoj ĉj kaj nj (el 
slava deveno) preskau ne sukcesis, 
tion klarigas evidente du ĉefaj kaüzoj: 

unue la fakto, ke ili ne konformiĝas 
al la interna sistemeco de I' ceteraj 
sufiksoj, ĉiam komencantaj per vokalo 
kaj aldoneblaj al la radikfino. 

Forigi parton de la radiko por diri 
paĉjo, panjo, fraĉjo, franjo, tio timi- 
gas ĉiujn neslavajn parolantojn, in- 
stinkte sintenantajn al la solida bazo 
de I’ Esperanto analogio. La lingvo 
preskaŭ reĵetis tiujn du „fremdaĵojn" 
kaj anstataŭis Hin en la praktiko per 
pli facile uzebla -et. La logiko suferis, 
sed la analogio gajnis ĉiurilate, inter¬ 
ne kun la ceteraj Esperantaj sufiksoj, 
kaj ekstere kun la tre internacia kuti- 
mo esprimi amon per procedoj de 
etigo, speciale, kiam temas pri virinoj 
kaj infanoj. La dua kaŭzo de la mal- 
sukceso de ĉj kaj nj estas la fakto, 
ke la neslavaj nacioj ne tiom kutimas 
enmeti karesan nuancon en sian paro- 
lon. Multaj estas pli sinretenaj en es- 
primo de sentoj, speciale anglo-saksoj. 
Tial la internacia lingvo ne kreskigis 
ĉe si la uzon de tiu disponebla rimedo 
kaj parte malprofitis okazon de riĉi- 
go, # ) sed ankaŭ de malsimpligo. 

10. Sentoj kaj Fundamento 

Ĉu vivo detruas simplecon? Komparo 
de la bazoj en Esperanto kaj gepatra 
lingvo. Ludo de la sentoj sur baza 
klavaro. Komparo de fundamentoj. 
Haosa bazo. Orda bazo. Klara reko- 
nebleco de la devojiĝoj. Konfuzo inter 
riĉeco kaj malordo. Normala elkresko 
el bazo. Normala konservo de la bazo. 
Komparo inter uzo de fremda naci- 
lingvo kaj uzo de Esperanto. 

Se la leganto kuraĝis alveni ĝis lasta 
ĉapitro de tiu ĉi resuma studo, estas 
necerte, ĉu li konsentos kun nia kon- 
silo al studantoj, daurigi sur tiu kam- 
po kaj aperigi la rezultaton de siaj 
serclaboroj. 

Nu, ekkrios pli ol unu, tiam Esperanto 
aperos tiom malfacila, kiom iu ajn 
lingvo. Vi prezentos al la publiko veran 
ĥaoson kaj perdos ĉiun profiton de la 
simpla, genia Fundamento. 

Kia eraro! Komparu momente Espe- 
ranton kaj vian nacian lingvon. Ambau 
posedas logikan skeleton aü gramati- 
kan fundamenton. Sur tiu baza klavaro 
viaj sentoj ludas kvazaü fortepianon. 
Per pli-maIpli fortaj tuŝoj aŭ tuŝetoj, 
iomaj devojiĝoj el pura logiko, trog- 


randigoj au kolorigoj, viaj impresoj 
aŭ emocioj komuniĝas al viaj audan- 
toj samtempe kun la faktoj priparo- 
lataj. Guste tio faras vivantan lingvon. 
Sen tio vi havus nur signalkodon au 
algebran sistemon, sed ne homan 
lingvon. 

Sed observu tuj la diferencon. La fun¬ 
damento de via nacia lingvo estas 
malsimpla, malregula, ofte eĉ nelo- 
gika. La klavaro, sur kiu vi devas ludi 
kun fantazio de la sentoj, estas ja 
fiksa kiel en Esperanto, sed difektita 
kaj senorda kun multegaj signoj por 
montri simplajn ideojn, kiel -is au -o, 
kaj nur unu signo por montri grav^ 
malsamajn ideojn, kiel ke, kiujn, ol 
ktp. 

Sur tiu necerta bazo viaj sentoj ludas, 
kaj iliaj tuŝoj, devojigoj, trograndigoj 
ktp. aldonas novan elementon de mal¬ 
ordo al jam ekzistanta malordo. La 
rezultato estas efektive ĥaoso, alme- 
naü en la okuloj de la fremdulo, kiu 
ne povis pasigi tutan sian junaĝon, 
kiel vi mem, por funde koni la funda- 
mentan klavaron. 

En Esperanto estas malsame, ĉar la 
fundamento estas klara, simpla kaj 
orda. Ne nur vi sufiĉe facile ekkonas 
kaj mastras la bazan klavaron de la 
fortepiano, sed vi ĉiam nete rekonas 
ĝin en ludado kun ĝiaj fiksaj unufor- 
maj signoj -o, -a, -e, -as, -is, -os, kio, 
tio, kiam, tiam ktp. 

Viaj sentoj ludas, tuŝas, saltas trog- 
randigas, kolorigas, devojigas, sed la 
klavaro ciarn restas klara kaj orda, 
brilante sub la movantaj ondoj. Fakte 
la forteco mem de viaj parolaj fanta- 
ziaĵoj devenas ĝuste de tio, ke oni 
povas ĉiam konstati vian salton el la 
logiko kaj kvazaü mezuri sente la dis- 
tancon inter viaj flankensaltoj kaj la 
rekta linio. 

En lingvo, kie la fundamento linio jam 
terure zigzagas, imagu la cerbumadon 
por retroviĝi! 

Estas granda eraro imagi, ke la ri- 
ĉeco de naciaj lingvoj konsistas el la 
malsimpleco aü senordeco de ilia gra- 
matika fundamento. Tute ne. öi kon¬ 
sistas el la abundeco de sinonimoj kaj 
ĝeneraligitaj bildoj, kio estas tute alia 
afero. 

Renverse, estas simila iluzio kredi, ke 

„nepre" la riĉiĝo de Esperanto je sino- 
nimoj kaj bildoj igos ĝian Fundamen¬ 
ton baldaŭ tiom malsimpla kaj sen- 
orda kiel tiu de nacia lingvo. Kial? 
Neniu fakto pravigas tian supraĵan 
konkludon. ĉu ega ŝanĝis la funda- 
mentan rolon de eg? Tarnen granda 
ricevis utilan sinonimon. 

En fajro de I’ rakonto vi ja diros, ke vi 
„sidis ĉe tablo" kaj „jen envenas tru- 
dulo". Tiu nelogika -as tradukas vian 
senton de surprizo, ĝuste ĉar oni rice- 
vas la frapon de ĝia neatenditeco. Ĉu 
tio ŝanĝas la Esperantan konjugadon 
de verboj -as, -is, -os? Ĉu iam ni ha- 
vos tri cent diversajn finajojn anstataŭ 
-is? Ne kredeble. La klareco de la 
fiksa Fudnamento estas tiel oportuna, 
ke la natura leĝo de I' „malpli granda 
peno" plej supozeble konservos ĝin 
senŝanĝe. 

Kio devigas al plia lernado, tio estas 
la eksteraj pruntoj de novaj radikoj 
aŭ la internaj kristaligitaj bildoj. En 
Fundamento restas senŝanĝe sam', 
ide/ an’ kaj -o, sed vi devas klarigi 
nun al la lernanto la specialan kaj 
sentoplenan sencon de „samideano". 
Tio neniel estas rompo de la Funda¬ 
mento, ĝi estas nur la vivo, la karno 
sur ostoj kaj la florado de bela korpo 
sur ĉiam solida skeleto. 

Kion oni povas konkludi el tiu aro de 
faktoj observitaj? Ke Esperanto vivas, 
kiel ĉiuj lingvoj uzataj parole, sed ke 
ĝi konservas sian fiksan Fundamenton, 
kiel ĉiuj lingvoj skribataj kaj presataj. 
Ĝian vivon kaj ĝian evoluon regas la 
samaj leĝoj kiel ĉe ceteraj lingvoj. Ni 
tarnen notu unu gravan diferencon, tio 
estas la fakto, ke Esperanto tre mal- 
ofte ludas rolon de ĉiutaga au ge- 
patra lingvo. Por la plimulto de I' anoj, 
ĝi restas helpa lingvo, uzata en escep- 
taj okazoj. Tio malrapidigas ĉiujn mo- 
vojn en la lingvo, inkluzive la efikojn 
de la leĝo pri eluzo de esprimoj. 

Sed oni tarnen ne povas kompari la 
uzon de Esperanto kun la uzo de frem- 
daj naciaj lingvoj. Tiu ĉi lasta estas 
tute ne natura kaj tute ne libera. La 
fremduloj sin esprimas generale kun 
ĝeno kaj embaraso, timante fari 
erarojn kaj iĝi ridindaj. Ni lasu flan¬ 
ken la esceptajn okazojn, kiam fremda 
lingvo fariĝis la ĉiutaga lingvo de en- 
migrinto. 


En Esperanto kontraue la homoj paro- 
las multe pli libere kaj sentime. Ne 
havante antaü si „nacianojn" por 
kontroli kaj moki, ĉiuj sentas sin ega- 
laj kaj pli senĝenaj. Tial ili riskas 
esprimi sentojn kvazaü en gepatra 
lingvo kaj lasi la langon flui pli sen- 
kontrole, se ili kutimiĝis iom al uzo de 
la lingvo. 

Ili sentas sin mastroj de la ilo kaj ne 
la ilon mastro de ili. Pro tio Esperanto 
estas vivanta lingvo, dum la uzo de 
fremdaj lingvoj estas multe pli mal- 
proksima de la vivo kaj plej ofte peza, 
malnatura, „lernolibra" kaj tute ne 
spontana. 

Fine la uzo de la diversnaciaj paro- 
lantoj faras Esperanton, dume la uzo 
de la fremduloj ne faras nacian ling- 
von, sed nur difektas ĝin, kio estas ja 
fundamenta diferenco. Dum la homoj 
generale sentas sin nur gastoj aü skla- 
voj ĉe fremda lernita lingvo, ili sentas 
sin mastroj de la domo ĉe Esperanto. 
Tio estas situacio multe pli proksima 
je ilia rilato al propra nacilingvo. 

Se nenion alian, almenaü tion ilustras 
ĉiu studo pri la fluado de I' vivo en 
Esperanto. 

Necesas tarnen ankoraü klarigi la vor¬ 
ton „mastroj". Ankau en gepatra naci¬ 
lingvo la homoj ne estas mastroj de 
la Fundamento. Ili ne sentas kaj ne 
havas liberecon ŝanĝi la hereditan ba- 
zon, la skeleton de la lingvo. Ili eĉ ne 
pensus je sistema ŝanĝo de la verbaj 
finajoj au de la parola signo por mult- 
nombro. Kiuj ŝanĝoj okazis tra cent- 
jaroj, tiuj efektiviĝis en epokoj sen 
presado, sen unuigo centra, sen ler- 
nejoj ktp. Nuntempe la lingvoj estas 
multe pli fiksaj kaj unuecaj. 

En iuj esceptaj kazoj vi povas observi 
iom-postioman forlason de malregulaj 
maloftaj formoj, sukceson de popolaj 
„eraroj", kaüzitaj de la natura emo 
por analogio. Sed neniu sentas sin 
libera kontrau la fundamento mem. 
Tia libereco ja kostas tro kare en so- 
ciaj rilatoj. 

Ne. Liberaj kaj mastroj sin sentas la 
homoj, ne kontraü la skeleto de sia 
nacilingvo, sed en la viva ludado de 
la sentoj sur tiu netuŝebla bazo, do 
ĝuste en la kampo de nia studo. Ri- 
late al Esperanto la situacio estas 
ĝuste la sama tiurilate. 

Dume, ĉe lernita eksterlanda lingvo, 
escepte en maloftaj okazoj de abso¬ 
luta plenakiro („kiel enlandano"), la 
parolantoj sentas nenie liberecon kaj 
ne povas esprimi facile siajn sentojn 
pro timo rompi la skeleton mem. Kiuj 
tarnen kuraĝas, tiuj elbuŝigas apartan 
personan dialekton, eble ĉarman kaj 
amuzan, eble teruran kaj suferigan. 

Ĉe internaciaj kongresoj ili preferas 
ĝenerale prepari skribe tion, kion ili 
deziras diri fremdlingve kaj tiam ĝi 
perdas ĉiun vivon kaj reduktiĝas al 
nura intelektaĵo. Tion ili legas, sed ne 
kuraĝus presigi kiel broŝuron sen sub- 
meto al ekstera korektado. Oni ne ra- 
kontu pri libereco, kiam la homoj de- 
vas timi improvizan paroladon kaj ne 
povas eĉ skribe publikigi senĝene sian 
intelektan penson kaj ankoraŭ malpli 
sian vivan sentesprimadon. 

Estas dezirinde, ke en mondlingvo, kiel 
en propra nacilingvo, la homoj povu 
tute libere, mastre kaj ankaŭ egale 
sin esprimi parole kaj skribe. Kiam 
grandnacia lingvo ludas la rolon, tiu 
kondiĉo estas plenumita almenaü por 
ĉiuj ties nacianoj, sed ne por la pli- 
multo de la ceteraj. Kiam Esperanto 
ludas la rolon, la kondiĉo malfermiĝas 


al ĉiuj egale. Unu horo ĉe internacia 
kongreso en Esperanto kaj unu horo 
ĉe tutmonda kunveno en angla aü 
franca lingvo jam ilustras la diferen- 
con. En la dua, elokventaj aü spritaj 
rimarkoj venas nur el unu flanko, en 
la unua ili venas de diuj, kaj la audan- 
taro cion partoprenas kaj sekvas same 
kiel en iu kunveno nacia. 

Estas nedubeble, ke la plej forta an- 
taŭjuĝo kontraŭ Esperanto venas de 
sincera kredo, ke ĝi posedas nur la 
fiksan „skeleton" kaj neniun eblecon 
de vivo kaj delikata esprimo de nuan- 
coj. Se la intelektuloj tion kredantoj 
bonvolus fari la paŝon de nura antau- 
juĝo al objektive scienca esplorado, 
tio estus granda gajno por la vero kaj 
sekve por la homaro. Nur sur la vero 
estas eble konstrui tion, kio dauru. 

*) Cetere tiuj du sufiksoj estis inten- 
citaj de Dro Zamenhof speciale por 
propraj antaunomoj, kaj oni trovas 
ilin de Sonjo, Jandjo ktp. Sed ili 
havis certe ŝancon pli enpenetri en 
la komunan lingvon tra la pordo 
malfermita per panjo kaj padjo sen 
la du supre montritaj kontraukondi- 
coj. 

(Fino) 


Denove en Bad Saarow 


Internacia seminario „Historiaj kaj sociolo- 
giaj aspektoj de la Esperanto-movado" 

La ĉi-tema seminario okazis inter la 10a kaj 
15a de novembro 1986 en la konata semi- 
nariejo kaj ripozejo de Kulturligo de GDR 
en Bad Saarow (ĉe Berlin, GDR). Parto- 
prenis 21 fakuloj kaj Interesitoj el Bulgario, 
ĈSSR, FRG, GDR, Hungario kaj Pollando. 
Oni auskultis kaj verve debatis jenajn pre- 
legojn: 

— Kiel nomi la lingvon de Zamenhof: Espe¬ 
ranto aü ILo (d-ro Detlev Blanke, GDR) 

— Komenco de organizita Esperanto-movado 
en la mondo (Olga Cankova, Bulgario) 

— Historio de la scienc-teknika apliko de 
Esperanto (prof. d-ro Otto Haszpra, Hun¬ 
gario) 

— Evoluo de terminologiaj principoj: influoj 
Inter planlingvo kaj etnolingvo (Wera 
Blanke, GDR) 

— Sociologia difino pri Esperanto — la stra- 
tegia fono de la problemo (Sandor Revesz, 
Hungario) 

— Sociologia analizo de la bulgara Espe¬ 
ranto-movado (Kunĉo Valev, Bulgario) 

— Kelkaj rimarkoj pri metodologiaj aspektoj 
de la verkado pri historio de landa Espe¬ 


ranto-movado — okaze de recenzo Sieg¬ 
fried Linke, GDR) 

— Pri internaj ŝanĝoj de la 85jara hungara 
Esperanto-movado (d-ro Arpdd Ratkai, 
Hungario) 

— Stato kaj metodologiaj problemoj de la 
esplorado pri la historio de la germana 
laborista Esperanto-movado (d-ro Detlev 
Blanke. GDR) 

— Lingvo kvalito kaj publika opinio (Michael 
Behr, GDR) 

— Juraj aspektoj de landaj esperantistaj or- 
ganizajoj (Boleslaw Staszczak, Pollando) 

— Reflektiĝo de socisistemaj diferencoj en 
la leksiko de Esperanto (d-ro Detlev 
Blanke. GDR) 

La lastan tagon okazis tre vigla diskuto pri 
la motivoj de la lernado de Esperanto kaj 
pri la eventuala forlaso de la movado fare 
de ĝiaj adeptoj. 

Krome okazis diapozitivaj prelegoj pri Pekino 
(Universala Kongreso 1986, d-ro D. Blanke) 
kaj Esperanto sur poŝtmarkoj (Rudolf Bur¬ 
meister, GDR). 

Boleslaw Staszczak informis pri la prepar- 
laboroj lige al la jubileaj kongresoj 1987 
en Pollando, aparte pri la 72a UK, kio vekis 
fortegan debaton pri la celo kaj enhavo 

do la jubilea kongreso. La seminario sendis 
ol UEA, al LKK kaj al Pola Espcranto-Asocio 
ĉi-rilate proponojn por konsidero. 

Krom la kadrotema seminario okazis kunsidoj 
de kelkaj fakuloj pri la problemo de scicnc- 
teknika aplikado de Esperanto, sub la gvido 
de la UEA-estrarano prof. d-ro Otto Haszpra. 


La ĉofajn konkludojn de la seminario kaj de 
la grupo pri scienc-teknika apliko de Espe¬ 
ranto ni publikigas sube. La seminarianoj 
ekskursis dum unu tago al Berlin, ĉefurbo de 
GDR. La tuta seminario okazis sub ekskluzive 
bonegaj teknikaj kondiĉoj kaj ofertis bon- 
kvalitan plenan pensionon por la ridindc 
malalta prezo de nur 100 markoj. 


Rekomendoj de la seminario 

Esperanto-Asocio en Kulturligo de GDR okazigis internacian seminarion „Histo- 
riaj kaj sociologiaj aspektoj de la Esperanto-movado" 1986-11-10/15 en Bad 
Saarow, kiun partoprenis historiistoj, sociologoj kaj movad-aktivuloj el Bulgario, 
Ceĥoslovakio, FRG, GDR, Hungario kaj Pollando. 

Konkludante el la prelegoj kaj diskutoj la partoprenantoj rekomendas: 

1. ke la landaj asocioj savu, sisteme kolektu kaj utiligu la fontomaterialojn 
rilatajn al la historio de la Esperanto-movado; 

2. ke ili priiaboru komunan metodaron por sociologiaj esploroj pri la Espe¬ 
ranto-movado atentante la jam ekzistantajn materialojn (precipe la bulga- 
ran kaj ĉeĥan): ke la rezultoj de unuopaj enketoj faritaj de fakuloj estu 
kompareblaj kaj la scienca nivelo estu garantiata; 

3. ke ili zorgu pri eblecoj forigi la fakan izolitecon, internaciskale kunordigu 
la movadhistoriajn kaj sociologiajn esplorojn, organizu mctodologian per- 
fektigon de eventualaj aŭtoroj kaj stimulu la eldonagadon. 

La partoprenantoj plue rekomendas 

4. ne subteni la anstataŭigon de la tradicia nomo de Esperanto per ekskluziva 
uzo de alia termino; 

5. registri pli zorge la reflektiĝon de socisistemaj diferencoj en la leksiko de 
E-o; 

6. subteni kaj evoluigi la internacian kunlaboron organizante similajn aranĝojn; 

7. plibonigi la reciprokan informadon pri la strukturo kaj aktivado de la landaj 
asocioj. 

La partoprenantoj dankas al la organizantoj pro la aranĝo de la seminario en 
„Eibenhof", Bad Saarow, kiu estis tre tauga ejo por sincera laboro kaj komforta 
restado. 



Junulara renkontiĝo en Bernburg, vidu p. 41 

Pri scienc-teknika apliko 

— Rezulto de kunsidoj — 


Enkadre dc la Internacia Seminario pri „Hi- 
storiaj kaj sociologiaj aspektoj de la Espe- 
ranto-movado" kunvokita kaj organizita de 
GDREA inter la 10a kaj 15a de novembro 
1986 en Bad Saarow la organizantoj donis 
eblecon por kelkaj diverslandaj reprezentan- 
toj de la aplikado de Esperanto sur natur- 
sciencaj kaj teknikaj terenoj por pridisku- 
tado de la ĉi-rilataj situacio kaj taskoj kun 
la celo helpi la laboron de la proksim- 
estonte kunvokota natur-scicnca kaj teknika 
komisiono de UEA. 

En la traktado de la temo enkadre de la 
aparta scienc-teknika sekcio de la seminario 
partoprenis: Aleŝ Bednarik (CS), Michael 
Behr (GDR), Wera Blanke (GDR), D-ro Otto 
Haszpra (H), Boleslaw Staszczak (PL), Petar 
Todorov (BG). 

Sub la prezidado de s-ro Haszpra (estrarano 
de UEA pri scienc-teknika aplikado [STA] de 
Esperanto) la kunvenintoj pritraktis la te- 
mojn lau la sekva tagordo: 

— Enkonduka prelego: Antaüajoj, celoj kaj 
laborplanoj de UEA pri STA (Haszpra), 

— prelegetoj pri spertoj koncerne STA en 
unuopaj landoj, 

— prelegeto pri la stato kaj taskoj de la 
terminologia agado (W. Blanke), 

— diskuto pri la enhavo kaj utiligcblo de la 
Jubilea informmaterialo de UEA pri STA, 

— diskuto pri la laborplano de UEA kaj pri 
taskoj de la UEA-komisiono pri STA kaj 
de landaj kaj fakaj asocioj, 

— formulado de rekomendoj pri la labor¬ 
plano de UEA por la unua kunsido de la 
UEA-komisiono pri STA. 

Rczulte la sekcio konstatis, ke la rezolucio 
pri faka agado formulita dum la UK en 
Pckino 1986 kaj akceptita de la Komitato de 
UEA kaj same la konkludaroj de la inter¬ 
nacia seminario pri »Aktualaj problemoj de 
la scienca kaj teknika aplikado de Esperan¬ 
to" aranĝita en Bad Saarow (GDR) fine de 
1982 estas absolute aktualaj kaj utiligeblaj 
kiel gvidlinio por la agado de UEA en la 
scienc-teknika kampo. 

La sekcio konstatis, ke la rezolucio de 
UNESKO 23C/Res. 11.11 akceptita en la jaro 
1985 estas multflanke utiligebla por la pli- 
firmigo kaj evoluigo de la pozicio de Espe¬ 
ranto ankau en sciencaj kaj teknikaj rondoj. 
La sekcio konstatis, ko la materialo „Espe¬ 
ranto — lingvo de la natur-sciencoj kaj tek- 
niko" taügas post kelkaj negravaj modifoj 
kiel ĝenerala informaro por sciencaj kaj 
teknikaj rondoj kaj kiel baza materialo por 
inform-celaj artikoloj en neesperantistaj fak- 
jurnaloj kaj fak-kunvenoj, tarnen estas kom- 
pletigenda per bibliografiaj indikoj. 

La sekcio trovis, ke la ĝenerala inform-mate- 
rialo „An Update on Esperanto" lastatempe 
preparita de UEA kelkloke bezonas modifojn 
parte por eviti malfavorajn reagojn en kel¬ 
kaj regionoj kaj kultursferoj, parte por pli 
serioze prezenti la fakan utiligeblecon kaj 
jeman utiligitecon de la lingvo en la epoko 
de la scienc-teknika revolucio. 

La sekcio trovis urĝa, ke la planita natur- 
scienca kaj teknika komisiono de UEA fakte 
formiĝu kaj komencu sian agadon kiel eble 
plej frue, ke jam dum la jubilea jaro la 


unuaj rezultoj estu atingeblaj. La sekcio 
konstatis, ke tiu komisiono kunsidu temp' 
al tempo en diversaj landoj kaj porokaze 
kompletigu sin per elstaraj fakuloj-esperan- 
tistoj de la koncerna kaj najbaraj landoj. 

La sekcio aparte emfazis, ke la efika organi- 
zado kaj unuecigo de la terminologia agado 
estas nemalhavebla parto de la evoluigo de 
la scienca kaj teknika aplikado de la 
lingvo kaj ĝi apogas la decidon de UEA 
fondi termin-normigan institucion kaj reton, 
en kiu laŭeble kunlaboru ĉiuj elstaraj indi- 
viduaj kaj kolektivaj kultivantoj de la ter¬ 
minologia kampo. 

La sekcio emfazas, ke la landaj kaj fakaj 
asocioj kaj institucioj aktive partoprenu en 
la disvolvado de la scienca kaj teknika apli¬ 
kado de Esperanto — laŭeble nomante eĉ 
apartan komisionon au almenau komisiitojn 
pri scienc-teknika aplikado — dum la centraj 
orgonoj (estraro, komitato) donu gvidprin- 
cipojn kaj moralan kaj laüeble financan 
apogon por tiuj laboroj. La gvidprincipoj 
estu rezulto de vastskala pridiskutado en 
fakaj rondoj, dum la morala kaj financa 
apogo estu tiagrada, kian tiu agado plenu- 
manta gravajn postulojn de la moderna 
epoko meritas kaj nemalhaveble bezonas. 

La sekcio rekomendas, ke la unua kunsido 
dc la Scienca kaj Teknika Komisiono de UEA 
vaste utiligu tiujn detalajn rimarkojn kaj 
proponojn, kiujn la partoprenintoj de la 
scienc-teknika sekcio de la seminario de Bad 
Saarow kolektis. 

La sekcio petas, ke proponoj pri la scienc- 
rilata agado de UEA kaj de ties aliĝintaj 
kaj kunlaborantaj asocioj estu senditaj urĝe 
al la estrarano pri scienc-teknika agado de 
UEA. 


TRADUK-KONKURSO 1987 

La „traduk-konkursoj" organizitaj de 
„der esperantist" de post kelkaj iaroj 
fariĝis nun jam tradiciaj kaj trovis 
multajn ŝatantojn inter la esperantistoj 
de nia lando. Multaj bonvenigas la 
eblecon provi kaj pruvi siajn lingvo- 
konojn. 

Tial ni ankau en la jaro 1987 aranĝas 
la „traduk-konkurson“. Ci-foje ĝi sta- 
ras sub la signo de la 750-jara jubileo 
de nia ĉefurbo Berlin. 

Kondiĉoj: 

— Traduku lau via elekto fejetonon 
ei la libro „Der Berliner zweifelt 
immer", prezentitaj de Heinz Knob- 
loch. Ĝi aperis en „Buchverlag der 
Morgen" jam en pluraj eldonoj. La 
libron vi certe povas pruntepreni 
en ĉiu biblioteko. 

— Viaj tradukoj estu maŝieskribitaj 
sur formato A4 (1 paĝo = 30 linioj 

po 60 tajperoj) en kvar ekzemple- 
roj. 

— Partopreni povas unuopuloj kaj ko- 
lektivoj. 

— Ne rajtas partopreni membroj de 
la Centra Estraro kaj ĵurianoj. 

— Oni povas partopreni ankaŭ per 
pluraj tradukaĵoj. 

— La redakcio rajtas publikigi viajn 
tradukojn. 

— Oni premios la plej bonajn. 

— La konkurso estas anonima, tial 
subskribu viajn tradukaĵojn per 
kaŝnomo. Aldonu fermitan kover- 
ton sur kiu troviĝu la kaŝnomo. En 
la koverto estu viaj ĝusta nomo 
kaj adreso. 

— Sendu ĉion al: 

Dieter Berndt, Berolinastr. 2 
Berlin, 1020 

— Findato: 30. 9. 1987 

HOÜ ĜIPING: 

Esperanto-movado en la nuna Ĉinio 

Tuj antaŭ la 71-a UK, por koni la pro- 
greson de la ĉina Esperanto-movado 
en la lastaj jaroj, la redakcio de „El 
Popola Ĉinio" faris enketon pri la lo- 
kaj Esperanto-organizoj de Ĉinio. La 
enketo montris, ke ekde 1979 la ĉina 
Esperanto-movado vigle disvolviĝis kaj 
malfermis novan paĝon en sia historio. 
Nun ekzistas la landaj Esperantaj or- 
ganizoj la Ĉina Esperanto-Ligo kaj la 
societo Amikoj de Esperanto. Escepte 
de Tibeto kaj Gujĝoŭ-provinco, la ce- 
teraj 27 provincoj, aŭtonomaj regionoj 
kaj municipoj jam havas sian provin- 
nivelan Esperantan asocion (aŭ ligon). 
La plejparto de la provincaj ĉefurboj 
kaj gravaj urboj de Ĉinio havas siajn 
Esperantajn societojn. Gis la fino de 
aŭgusto 1986 estis sume 80 tiaj orga- 
nizoj. Krome, fondiĝis ankaŭ 25 gu- 
berniaj Esperantaj societoj. 

En Ĉinio multaj junuloj lernas Espe- 
ranton. Aperis en 9 urboj societoj de 
junaj esperantistoj. Veterana esperan- 
tista asocio fondiĝis antaŭ nelonge en 
Pekino. Krome estas 13 fakaj Esperan¬ 
taj organizoj, kiaj medicina, fervoja, 
trafika k. a. Ĉio tio montras, ke la ĉina 
Esperanto-movado nun profundiĝas en 
la socio. 

De 1979, 57 institutoj kaj universitatoj 


funkciigas Esperanto-kurson. Inter ili 
estas enlande famaj altlernejoj, kiel 
la Orient-Ĉina Instruista Universitato, 
Centra-Ĉina Instruista Universitato, 
Pekina Fremdlingva Instituto, ŝanhaja 
Fremdlingva Instituto, Gjinan-universi- 
tato, Ŝjamen-a Universitato, Fudan- 
universitato, Siĉŭan-a Universitato, 
Uhan-a Universitato, ĉina Scienc-tek- 
nika Universitato k. a. Laŭ statistiko, 
5 000 studentoj lernis kaj lernas nian 
lingvon. 

En la tuta lando funkcias 33 Esperan¬ 
taj korespondaj lernejoj aŭ kursoj kun 
400 000 homoj. 

En Ĉinio estas pli ol 20 Esperantaj aŭ 
ĉina-Esperantaj gazetoj (tipografie 
presitaj), el kiuj estas „La Mondo", 
„Tutmondaj Sciencoj kaj Teknikoj", 
„Amikoj de Esperantoj", „Voĉo de Es¬ 
peranto", „Lernado de Esperanto", 
„Esperantisto", „La Espero" k. a. Lokaj 
Esperantaj organizoj eldonas pli ol 
200 organojn kun riĉa enhavo (mimeo- 
grafe). 

Estas unu provinca kaj ses urbaj ra- 
diostacioj kiuj funkciigas Esperanto- 
kurson. Ankau la Cinghaj-a Televid- 
stacio havas sian E-kurson. 

En la lastaj jaroj la ĉina Esperanto- 
Eldonejo eldonis ĉ. 70 titolojn de libroj 
kun eldonkvanto de 700 000 ekzem- 
pleroj. Lokaj eldonejoj, Esperantaj 
asocioj kaj Esperantaj korespondaj 
lernejoj eldonis ĉ. 120 titolojn de libroj 
kun eldonkvanto de 3 000 000 ekzem- 
pleroj. Cio tio estas senprecedenca 
en la historio de la ĉina Esperanto- 
movado. 

(El „El Popola Ĉinio" 12/86) 

Oranĝa ombrelo. Noveletoj. 

Ĉina Esperanto-Eldonejo, Pekino 1986, 
148 p. 

Jen salutinda daürigo de „Bukedo al 
Vi", eldonita en 1984 de la ĉina Espe¬ 
ranto-Eldonejo. 

La nova libreto enhavas 40 „mikro- 
novelojn", temantaj pri amo, laboro, 
burokrataj superuloj — pri ĉiutagaĵoj 
do. Kaj samtempe ankaü ne — ĉar 
certe ne nur por mi priskribo de la 
vivo de simplaj homoj en facilaj kaj 
tarnen enhavoplenaj epizodoj iel estas 
nova ekscio. Precipe ankau pro tio, 


38 



ĉar sen rimarki tion konscie, tiu libreto, 
kiu — laŭ mi — estas bona legaĵo 
ankaŭ por komencantoj, donas lecio- 
non. 

Lecionon ne nur pri homoj, sed ankaŭ 
pri la arto de simpla kunvivado. 
Denove al la legantaro estas prezen- 
tata libro, kies grafika eksteraĵo kaj 
interno estas faritaj vere profesinivelaj. 
Esence nenion riproĉindan rilate la 
lingvaĵon mi trovis. 

Tiuj novaj „mikronoveloj" trovos sian 
legantaron, same kiel ili (laŭ la an- 
taŭparolo en „Bukedo al Vi") en Ĉinio 
estas ŝatataj de pli kaj pli da homoj. 

Rolf Janke 


Letero el Soveta Unio pri 
„Verda alfabet-supo" 

La nomo de s-ro Bernard Golden estas sen- 
dube konata al ĉiu esperantisto. Torento de 
liaj artikoloj inundis ĉiujn gazetojn kaj el- 
donejojn de Esperantujo kaj nun jam ne 
eblas trovl periodaĵon, kiun ne konkeris lia 
vigla plumo. Nun li regalas nin per »Verda 
alfabet-supo“. [der esperantist, 4/1986] Kuti- 
me ni ricevas sufiĉe sekan menuon, do deko- 
mence tuj aperas apetito kaj antaŭsento de 
plezuro. La nedigesteblon de tiu supo oni 
eksentas nur poste. 

Do nl sekvu la rezonadon de B. G. AI li ne 
plaĉas ofta uzado de mallongigoj, kaj li 
eksklamaclas: »Eĉ kiam onl legas la inicialojn 
en kunteksto, ili restas kriptaĵo . . .“ kaj do¬ 
nas ekzemplojn: DDR, Nr., ISSN, Pf., GDR ... 
Por ni tarnen (por ne esti subjektiva, ni 
enketis kelkajn samideanojn) ĉiuj ĉl mallon- 
gigoj absolute klaras eĉ sen kunteksto. ĉiu 
e-isto, atinginta kulturan nivelon sufiĉan por 
leg i periodajojn, sendube scias, kio estas 
UEA, SAT, TEJO, PIV, PAG, klon signifas la 
litero Z. post iu citaĵo. ĉlu konstanta legan- 
to de »der esperantist“, eĉ neniam vizitinta 
GDR-n, klare komprenas signifon de literoj 
CLR, KL, GDREA. Kaj kontraŭvole enŝteliĝas 
timiga suspekto: se s-ro Golden ne scias, kio 
estas GDR, USSR kaj CSSR — ĉu li vere 
estas tiom malsaĝa aŭ nur klaŭnas? Anko- 
raŭ unu brila konkludo: . . . apud la vere 
internaciaj, poŝtaj kaj aŭtomobil-numer-pla- 
taj (kia monstra vortaĵo! — V. M.) mallon¬ 
gigoj troviĝas aliaj neinternaciaj formoj: 
jen du duoblajoj: CS: ĈSSR, SU: USSR.“ 
Ĉu iu kredus, ke tio estas dirita serioze? La 
mallongigoj kiel SU. CS. H, D, B k. s. estas 
(eble) internaciaj por vojaĝemaj aütomobi- 
listoj kaj por poŝtoficistoj, sed por ordinara 
homo — apenaü deafreblaj, se ili ne signas 
lian propran landon. Tarnen USSR, GDR, 
FRG, ĈSSR estas oficialaj nomoj de landoj; 
se (imagu nekredeblan) iu neniam vidis la 
literojn „USSR“ — ĉu la longega »Unio de 
Sovetoj Socialismaj Respublikoj“ estas por 
li pli informa? »der esperantist“ havas ne- 
grandan amplekson kaj la paĝospaco en ĝi 
tre valoras. Se ni evltos nebezonatajn klari- 


gojn kaj multfojan ripetadon de samaj vort- 
kombinoj — ni ŝparos lokon por bonaj, in- 
teresaj artikoloj, aŭ almenaü anoncoj. 

Mi finos denove per gastronomiaj analogioj, 
tiom ŝatataj de s-ano Golden. Diversaj ho¬ 
moj havas diversajn gustojn, tarnen mi ĝis 
nun renkontis neniun, kiu propravole pre- 
ferus jam dismaĉitan, sensalan kaj generale 
sengustan manĝon. Tian konsumas nur mal- 
sanuloj kaj, evidente, sen plezuro. Eble ta¬ 
rnen, kelkaj el ili, pro nigra envlo al sanaj 
stomakoj, penas trudi sian dieton al la tuta 
mondo . . . 

Valentin Melnikov, Moskvo 


Kvina ISEU en Veliko Tärnovo invitas 
vin 

De la 11-a ĝis la 17-a de julio 1987 en Veliko 
Tärnovo — iama ĉefurbo de Bulgario, en la 
loka universitato »Kiril kaj Metodij“, okazos 

KVINA INTERNACIA SOMERA ESPERANTO- 
UNIVERSITATO. 

Celo: plialtigo de la ĝenerala kulturo kaj 
lingva nivelo de la partoprenantoj. 

Prelegos eminentaj bulgaraj kaj alilandaj 
sciencistoj kaj specialistoj-esperantistoj. 
Limdato por aliĝo: 15. 6. 1987. Validas la 
poŝtstampo. 

Aliĝkotizo por fremdlandanoj — 120 levoj, 
kiu estos pagebla surloke al la Organiza 
komitato. Gi inkluzivas: loĝadon, trifojan 
ĉiutagan manĝadon, samkiel la prezojn de 
interkona kaj adiaua vesperoj kaj tuttaga 
eksterdistrikta ekskurso. La aliĝkotizon ni 
akceptas nur por la tuta tempodauro de la 
aranĝo. 

Loĝado kaj manĝado — en la studentaj hej- 
moj de la universitato. 

La Organiza komitato de la V-a ISEU certi- 
gas 100%-an rabaton al tiuj volontuloj, kiuj 
entreprenas kunigi 10 personajn grupojn kaj 
gvidi ilin al Veliko Tärnovo. (La gvidanto 
devas esti la 11-a.) 

La programo de la aranĝo aperos fine de 
aprilo. 

Aliĝilojn bonvolu peti de: 

Bulgare Esperantista Asocio 
P. K. 266 

BG — 5000 Veliko Tärnovo 

BULGARIO Organiza komitato 

TUSE '86 

TUSE (Turisma Semajno) estas belega unu- 
semajna renkontigo de turistoj kaj natur- 
amikoj kaj okazis julie 1986 tradicie en la 
Slovakia Paradizo. La inviton de Slovakia 
Esperanto Asocio sekvis ĉirkaŭ 80 geamikoj 
de migrado kaj de amuzado. III alveturis 
el ses ŝtatoj, inter ili ankau 18 gepartopre- 
nintoj de GDR. Kun migrogrupoj de diversaj 
malfacilecoj ili konatiĝis kun la belecoj de 
Slovakia Paradizo kaj admiris la nekompu- 
reblan protektitan naturparkon. 

La karakterizajo estas la profundaj, mallar- 
ĝaj kaj apikaj kalkŝtonaj kanjonoj, kiujn 
trafluas malvarmaj kaj kristale puraj riveretoj 
kaj torentoj, celantaj la riveron Hornäd. La 
plej multaj kanjonoj estas malfermitaj por 

la turisma publiko. Multkosta instalaĵo, kon- 
struita kan granda sento por konservado de 
la romantika pejzaĝokaraktero, kondukas la 
turistojn sur unikaj irejoj kaj ofte super kra- 
doj aŭ per feraj eskaloj tra la ravinoj kaj 
abismoj al nekutimaj rigardoj al akvofoloj. 

Ĉiuvespere okazis interesaj aranĝoj (omuz- 
vesperoj, lumbildoj, konkursoj). 

Aŭtobuse ili ankaŭ vizitis la urbon Levoĉa, 
la unikan Glacian Groton de Dobŝina kaj 
konatajn lokojn de Alta Tatro. 

Esperanto denove pruvis sian taŭgecon por 
!a internacia interkomunikiĝo. Koregan dan- 
kon al la prudentaj organizintoj! 

TUSE estas rekomendinda! Andreas Hopfner 


Dua fremda lingvo en Ĉinio 

En 1986 sep ĉinaj altlernejoj decidis elekti 
Esperanton kiel duan fremdan lingvon nepre 
lernantan de tiuj esplor-studentoj, kiuj aspi- 
ras magistrecon. 11i estas la Centr-ĉinia In- 
struista Universitato, la Human-a Universita- 
to, la Orient-Cinia Instruista Universitoto, la 
Hubej-a Instruista Instituto, la Tjanĝin-a 
Fremdlingva Instituto kaj la Anhuj-a Univer¬ 
sitato. 

[El „El Popola Cinio" 12/86] 

Abtttttf la gazeton 

„Saksa Kuriero"! 

De jpöst pli oi du jaroj Io Distrlkta Estraro 
Leipzig de GDREA eldonas la esperantling- 
von gazeton „Saksa Kuriero", kiü nun estas 
legata en 50 landoj de la mondo. Ĉu vi jam 
obonls ĝin? En preskaŭ ĉiuj distriktoj de 
GDR ekzistas perantoj de „Saksa Kuriero" 
(demandu vian Distrikten Estraron!) Vi ankaü 
povas rekte aboni ĉe 

Literatura Sekcio 

p/a Helga Beau 
P.O. p.k. 713 
Leipzig 
7010. 

La gazeto estas kompostita kaj presita per 
modornaji teknikaj rimedoj kaj enhavas mul- 
tajn informjpjjrrjpri GDREA kaj tutmonda Es- 
poranto-movado. Jarabono (por seS numeroj) 
kostas 5 markojn. Eksterlandaj abonemuloj 
turnu sin al Centra Estraro de GDREA, Otto- 
Nuschke-Str. 1, Berlin, 1080. 


9aj Turismaj Tagoj en Zilina 

En la tagoj 2. 8. 8. 1987 renkontiĝos en 2ilinä 
(Ceĥoslovakio) turistoj kaj naturamikoj el 
diversaj landoj dum la 9-aj Turismaj Tagoj^ 
La partoprenontoj loĝos en studenta hotelo 
en 2- kaj 3-1 itaj ĉambroj kun necesejo kaj 
lavejo. Ili vizitos la plej belegajn regionojn 
de la montaroj Malgranda Fatra (kun fama 
Vr6tna-valo) kaj Sulov-rokaro, kie okazos 
tuttagaj piedekskursoj en 3 kategorioj: A — 
pretendemaj ekskursoj por bonaj turistoj, 
B — mezmalfacilaj ekskursoj, C — promenoj 
en la naturo por pli aĝaj naturamikoj kaj 


familioj kun malgrandaj infanoj. Krome estas 
preparite unu tuttaga busekskurso, rostado 
de lardo kaj vesperaj amuzprogramoj. La 
partoprenkotizo estas 490 Kcs por enlandoj 
kaj 590 Kcs por eksterlandaj partoprenontoj. 
Estas eble mendi matenmanĝojn, vesperman- 
ĝojn kaj 2 tagmanĝojn sume por 200 Kĉs. De- 
talajn informojn kaj aliĝilojn petu ĉe: Inĝ. 
Juraj Gondzür, Levocskä 3, 010 08 2ilina, 
ĈSSR. 


Supraphon-disko en Esperanto 

La konata ĉeĥa sondiska firmao Supraphon en 
1986 eldonis mallongdaüran diskon (single) 
kun 4 kanzonoj vakermuzikaj de la Country- 
grupo „Barbuloj" (Stacidomo, Johny, Ciel- 
vakeroj, Vespero proksimiĝas) . AI la grupo 
apartenas Petr Nydl, Martin Cerny, Eda Kno- 
pek, Zdenek Smolik, Lada Vojta, Ludek 
Koutny, Zdenek Neumann. La disko estas ha- 
vebla pere de ĉeĥa Esperanto-Asocio, Jilska 
10, Praha 1, ĈSSR au pere de viaj ĉeĥaj 
korespondantoj. 


Ni aĉetos por la arkivo 

Nia Centra Estraro de GDREA posedas pli- 
ampleksiĝantan arkivan bibliotekon. Por 
pluevoluigi ĝin, ni aĉetas kompletajn kom- 
pletojn de Esperanto-kolektajoj, biblioteketoj 
kaj simile. 

Kontaktu GDREA: Esperanto-Verband im Kul¬ 
turbund der DDR, Otto-Nuschke-Str. 1, Tel. 
2 82 63 43, Berlin, 1080. 


Jugend-Wochenendseminar in Köthen 

ln Köthen findet vom 29. — 31. 5. 87 ein 
Jugendseminar statt. Die Veranstaltung um¬ 
faßt Sprachkurse für Anfänger und Fortge¬ 
schrittene. Für Übernachtung, Verpflegung 
und die Lektoren wird ein Beitrag von vor¬ 
aussichtlich 25 — 30 M erhoben. Anfragen 
und Anmeldungen an B. Kuse, Str. d. Thäl¬ 
mannpioniere 53, Köthen 4370. 

Die Quelle der UNESCO-Resolution 
La fonto de la UNESKO-Rezolucio 

Ce gravaj dokumentoj preciza fonto-indiko 
estas aparte necesa. Jen la fonto-indiko por 
la rezolucio de UNESKO 23 C/Res. 11.11. 
UNESCO: Records oft he General Conference 
23. Sessions, Sofia, 8th of oct. to 9th of nov. 
1985, vol. I, Resolutions, Sofia 1986, p. 68. 
Der deutsche Text der UNESCO-Resolution 
ist erhältlich beim Bezirksvorstand des Espe¬ 
ranto-Verbandes im Kulturbund der DDR, 
Geiststraße, Halle 4020 oder bei GDREA. 


Nova Ovo: ĉu longe? 

Kiam aperis en Jugoslavio la nova revuo 
„Ovo“, mi admiris la redaktoron Slavko 5i- 
muniĉ pro lia kuraĝo. Denove Esperanto- 
revuo, ĉu ĝi vivos longe? La demando ne 
estas teoria. Sed unue pri la enhava profilo 

de Io revuo kaj poste pri eventuala ŝanco 
por la estonteco. 

Kiel oni legas, temas pri „Internacia gazcto 
por distro ka] amuzo“, kiu devus aperi ver- 
ŝajne 15foje jare. Gi estas A-4-formata kaj 
12paĝa por numero. „Ovon" eldonas Kroatia 
Esperanto-Ligo en Jugoslavio. La celo de la 
revuo estas ĉefe disponigi al la junularo 
esperantista au „junulemaj" homoj amuzan 
iom klerigan kaj precipe facile digesteblan 
legajon, kiu prezentu la „buntan mondon", 
ne traktu tro komplikajn analizojn. La vort- 
materialo baziĝas je la 500radika listo, kiun 
ellaboris Zagrebaj esperantistoj. Laŭ tiu ĉi 
listo oni verkis lernolibron kaj legomateria- 
lojn, eĉ romanojn. Aparte bonvena la mate- 
rialo devus esti, lau la espero de la redak- 
cio, por Esperanto-Iernantoj en lernejoj. 
Trarigardinte la unuajn 6 numerojn de 1985 
(aliajn numerojn mi ne havas; ĉu la revuo 
ankorau aperas?), mi konstatis vere grandan 
multflankecon. Oni trovas artikolojn pri nova 
teatro (koresponda teatro), scienc-fiksiajon, 
satirajojn (tre belajn pri la fumado), enig- 


mojn, tro da mezkvalitajn bildstriojn, ŝak- 
rubrikon kaj la belan krimromanon de J. Va- 
lano „Gerda malaperis". 

Do tute interesa revuo. La demando nur 
estas, ĉu ni povas permesi al ni la lukson 
de samtempa ekzistado de „Juna amiko", 
„Kontakto", „Ovo" kaj „Monato", kiuj ĉiuj 
iel entenas materialojn troveblajn en ĉiuj 
menciitaj revuoj. Verŝajne ankorau necesas 
pli forte pripensi kiel atingi veran unikecon. 
Ekzemple mankas plene satira revuo en Es¬ 
peranto. Jam longe pasis la tempoj de la 
„Pirato". Se „Ovo" povus fariĝi nova „Pirato", 
kiu satirus pri la movado same kiel pri la 
malperfektajoj de la mondo, eble „Ovo" 
ovadus kaj movadus, kion mi deziras. 

D. Blanke 


Ni funebras pro 

— la forpaso de la iama laborista esperan- 
tisto August Maier el Berlin, la 8an de 
decembro 1986 


Junulara Renkontiĝo en Bernburg 


Renkontiĝon por junaj esperantistoj, kiu okazis dum la semajnfino de la 17-a ĝis la 20-a de 
oktobro 1986, organizis Distrikta Estraro Halle de Esperanto-Asocio en Kulturligo de GDR 
kunlabore kun Subdistrikta Estraro Bernburg. Krom GDR-anoj la aranĝon partopernis 11 ge- 
junuloj el Pollando. 

La kulmino de la aranĝo okazis sabate antautagmeze. En nova kvartalo de Bernburg, apud 
ĉefa promenejo, la urbo konsilio disponigis al la esperantistoj terenon, sur kiu ĉiuj komune 
plantis arbojn. La plej videbla el tiuj arboj, ĝi estas fago, ricevis memorŝtonon kun la sur- 
skribo „arbo de amikeco — 100 jaroj de Esperanto — 1887 — 1987“ (vd. foto p. 36). La loĝantaro 
el la ĉirkaŭaj domoj helpeme subtenis tiun agadon disponigante multajn sitelojn da ver- 
ŝakvo, por ke„ iliaj“ arboj estonte beligu la loĝkvartalon. 

Posttagmeze ni vizitis la memorejon en la psikiatria malsanulejo, kie oni prezentis al ni la 
terurajn kaj nesciencajn „kurac“-metodojn de la pasinta jarcento kaj la kruelajojn de la 
faŝistoj, kiuj tie gasmortigis kaj forbruligis dekmilojn da senkulpaj homoj. Dum la rigardado 
de la urbo kaj kastelo oni povis konstati, ke la relative nekonata, sed historia kaj bela urbeto 
kun 50 000 loĝantoj estas vidinda. 

Dimanĉe per luita veturilo ni veturis al la montaro Harz, kie per telfero ni suprenveturis al 
la „Sorĉistina Dancejo". Poste ni vizitis la groton „Hermannshöhle". 

La vesperoj kun kantado, babilado kaj dlskoteko estis tre gajaj kaj longaj. Adiaüante la 
partoprenantoj esprimis sian kontenton dankante por la la bona organizado. 

Hans-Peter Bartos 


Recenzo 

Pettyn, A.; Wöjcik, A.: mini rozmöwki 
esperanckie. Wiedza Powszechna, 
Warszawa, 1986. 95 paĝoj. 

Lau la endonduko (p. 5—6) la konversacia 
minilibreto estas destinita por polaj turistoj, 
kiuj intencas partopreni internaciajn renkon- 
tiĝojn de esperantistoj, sed ne plene aŭ eĉ 
ĝenerale ne regas la internacian lingvon Es¬ 
peranto. Pro tio la autoroj enkadrigis en la 
minidialogaron ankoraü plejmini-gramatikon 
(p. 12—14). La unuopaj ĉapitroj de la dia- 
logaro liveras frazojn (plejparte demandojn) 


kaj vortojn laü 18 tipaj ĉiutagaj situacioj 
(ekz. aĉetado, medicina helpo, je limstacio). 
Sed . . .: 

1. Ne evidentiĝas la elektro-sistemo, lau kiu 
fine de difinitaj ĉapitroj estas ripetataj au 
nove enkondukataj vortoj, ĉar kelkaj el ili 
jam estas aplikitaj en la antauaj dialog- 
frazoj. [EKZ en la dua ĉapitro p. 17—20] 
sur la paĝo 20 estas listigitaj 11 vortoj, el 
kiuj 6 jam troviĝis en la dialogteksto.) 

2. Cu la mondo jam tiomgrade „verdigis“, 
ke preskaŭ eie, almenau lau la konvinko 
de la aütoroj, troviĝas esperantoparolan- 
toj, kiuj samtempe ankau regas la polan 
lingvon? Alimaniere ne estas interprete- 
blaj, kompreneblaj frazoj de tipo: 

„Bonvolu alvoki ambulanconl" 

„ĉu vi estas asekurita? (p. 40) 

„Bonvolu lavi la aŭtomobilon. 

Kiam tio ĉi estos preta?" 

„Post mallonga atendotempo." (p. 38/39) 
„Bedaŭrinde« mi ne parolas esperante" 
„Cu vi parolas esperante?" (p. 17) 

3. Kelkaj vortoj kaj formoj povus elvoki ka- 
poskuon, ĉar ili ne garantias la atenditan 
flanke de la demandanto komprenon ĉe 
la eksterlanda partnero, ekz. „milicejo" 
(p. 20), kvankam en la teksto aplikatas la 
esprimo „policejo (p. 18) ; kiom mi pagas? 
(p. 55) — ĉu la demandito, taksiŝoforo, 
allasas al la kliento la finfinan decidon? 
Tarnen . . 

Enestas en la mini-dialogaro paŝoj en la — 
laŭ mia opinio — ĝuŝta direkto: Frazoj de 
la tipo „Bonvolu demandi, ĉu ĝi (la taksio) 
estas liberal“, „Bonvolu diri al li, ke mi volas 
veturi al la strato . . .) “ respegulas la realan 
vivon en esperantista medio. Oni nur devus 
imagi, ke helpema esperantisto-eksterlan- 
dano akompanas, gastigas la polan turiston 
kaj per Esperanto helpas al li en difinitaj 
situacioj. 

Do: Pri la metodika konstruo, koncepto, de 
konversaciaj libroj ĝenerale gravas kaj valo- 
ras diskuti, ne nur surkampe de Esperanto, 
sed ankaŭ surkampe de etnaj fremdaj ling- 
voj, ĉu? d-ro T. Dahlenburg 

PoSET '87 

Nia 2-a PoSET sukcese okazis kun 73 geami- 
koj el 5 landoj. La esperantistaro de la dis- 
trikto Potsdam denove invitas esperantistojn, 
kiuj jam parolas la internacian lingvon. 

De la 22-a ĝis la 29-a de aŭgusto 1987 vi 
povos tranokti en junulara gastejo Pirsch¬ 
heide. Ni preparos interesan programon, kaj 
vi povos perfektigi vian parolkapablon. 

Interesuloj tuj skribu al s-ino Brigitte Raabe, 
Sulzbacher Steig 1, Staaken, DDR — 1546. 


HELPO PETATA POR NIKARAGVO 

Por pli sukcesa disvastigo de la E- 
movado, !a esperantistoj en Nikaragvo 
bezonas helpon: lernolibrojn kaj lerni- 
lojn, librojn, gazetojn ktp. 

Via helpo estos esprimo de amikeco 
kaj solidareco kun la nikaragva po- 
polo. 

Sendaĵojn adresu al: Nikaragva Espe- 
ranto-Asocio, Aptdo. 3912, MANAGUA. 

PARTOPRENU PORPACAN FORESTAN 
MITINGON! 

Lernejana E-klubo „Stelo de l’Espero“ (USSR) 
planas kun ekun la klubo de internacia ami¬ 
keco, kies sekcio ni estas, aranĝi aprile-87 
internacian forestan porpacan mitingon. Ni 
petas diversaĝajn pacbatalantojn el ĉiuj 


landoj sendi al ni leterojn, afiŝojn, broŝu- 
rojn, bk kaj aliajn materialojn por ekspo- 
zicio aŭ laŭtlego dum la mitingo. Reciproke 
ni povas sendi porpacajn broŝurojn en Espe¬ 
ranto kaj en la angla, ankaŭ bk pri Sovet- 
Unio. 

Temoj por leteroj: 

— mia rilato al „strategia defenda iniciato" 
de Reagan; 

— mia rilato al Deklaro de Gorbaĉov 
(1986.01.15); 

— mia opinio pri persona homa partopreno 
en pacbatalo; 

— infanoj kaj paco (ĉu la interligo pasiva 
au aktiva?); 

— kion mi persone volas kaj povas fari por 
la paco? 

Bonvolu tuŝi laŭdezire unu, kelkajn aŭ ĉiujn 
temojn. Limdato de la forsendo al ni — fino 
de la marto-87. 

Nia adreso: USSR 454 000 ĉelabinsk, Aloje 
pole, Dvorec pionerov, Esperanto 


Vicki Baum: Amo kaj Morto en Balio, Uni- 
versala Esperanto-Asocio, Rotterdam 1986; 
trad. el la germana: P. H. Mooij; 420 p. 

V. Baum (1888—1960) estas unu el la plej 
sukcesplenaj aŭstraj autorinoj de altnivela 
poramuza literaturo. $i verkis multnombrajn 
novelojn, rakontojn kaj pli ol 30 romanojn, 
el kiuj multaj estis filmigitaj kaj tradukitaj 
en aliajn lingvojn. Estas ĝojige, ke per „Amo 
kaj Morto en Balio" (1937) unu el ŝiaj ver- 
koj estas alirebla nun ankaü por la inter¬ 
nacia esperantlingva legantaro. 

La romano baziĝas sur reala okazajo, kiu 
apartenas al la plej tragikaj eventoj de la 
balia historio: en 1904 ĉina velŝipo surrifiĝis 
ĉe la suda marbordo de Balio kaj partoj de 
la kargo estis albordigitaj. Lau tradicia 
leĝo la insulanoj rigardis tiujn kiel alna- 
ĝajon kaj pro tio sian proprajon. La ĉina 
proprietulo de la Sipo tarnen akuzis la bali- 
anojn ĉe la nederlandanoj pri rabado. Por 
la nederlandaj koloniaj regantoj, kiuj ĝis 
tiam administris nur la nordan parton de 
la insulo kaj celis al kolonia ekspansio, tio 
estis konvena preteksto. Ili deklaris militon 
kontraü la princo de Badung kaj komencis 
„punekspedicion“, dum kiu kelkaj miloj da 
nederlandaj soldatoj post mallonga tempo 
venkis la balianojn, kiuj estis armitaj nur 
per lancoj. Kiam la nederlandaj trupoj atin- 
gis la palacon de la princo, ties familio, 
servistaro kaj multaj aliaj enloĝantoj de la 
princlando sin memmortigis por eviti honte- 
gigan malvenkon. Tiu okazajo sigelis la finon 
de la libereco de suda Balio kaj komencis 
la enordigon de la tuta insulo en la neder- 
landan kolonian imperion. 

V. Baum rakontas al ni pri tiu periodo de 
balia historio kiel konantino de Indonezio 
kaj ĝiaj loĝantoj. Si majstre interligas eks- 
citan agadon kun detala priskribado de la 
medio. Kvankam „Amo kaj Morto en Balio" 
ne estas historia romano, ni multe lernas 
pri la historio, religio, vivmaniero kaj la kul- 
turo de la balia popolo. Amo sur Balio — 
tio estas la rilato de la servistino Muna al 
sia mastrino; — tio estas la sentoj de la 

diligenta rizkamparano Pak al sia unuenas- 
kita filo; — tio estas la kialo por Puglug, 
kuniri kun sia edzo, kiam tiu malsaniĝas je 
lepro kaj pro tio estas forpelata el la ko- 
munumo; — tio estas la motivo por la bela 
Sarna kripligi sin por ne fariĝi kromvirino 
de la maljuna reĝo sed resti ĉe la amanto; 
kaj amo estas ankaŭ la kaŭzo por la trage- 
dia sorto de Meru, kiu „maldece levis siajn 
okulojn al virino de la princo" kaj pro tio 
estas blindigata. Morto sur Balio — tio kaŭ- 
zas por la parencoj ne nur malajecon, sed 
ankaŭ zorgojn ricevi la necesan monon por 
la funebra ceremonio, kiu estas la kondiĉo 
por iutaga renaskiĝo; — tio estu la sorto 
ankaŭ de la vidvinoj ĉe la forpaso de la 
edzo; — kaj finfine tio estas la amasa sino- 
ferado „puputan", kiu al la princo ŝajnas 
esti la ununura eliro ĉe la alveno de la 
nederlandaj soldatoj. 

„Amo kaj Morto en Balio" estas facile kaj 
flue legebla romano. La traduko estas klara 
plenspegulas la esprimpovon de la aŭtorino- 
metaforoj kaj komparoj estas tradukitaj en bil- 
dojn, kompreneblajn kaj imageblajn por la 
internacia legantaro. Priskribi la vivon de la 
balianoj necesigas la enkondukon de vortoj, 
nekonataj al la ĝenerala leganto en la ek- 
sterazia mondo. La tradukinto prudente agis 
uzi tiun nekutiman leksikon ĉefe en original- 
lingva formo kaj klarigi ĝin per glosaro fine 
de la libro. Kritika rimarko koncernu sole 
la titolon: konsiderante, ke Balio estas in- 
sulo, lau la opinio de tiu ĉi recenzinto ĝi 
korekte devus teksti „Amo kaj Morto sur 
Balio" — konforme al la originala verko 
„Liebe und Tod auf Bali“. 

„Amo kaj Morto en Balio“ estas legindo 
romano por la ŝatanto de vera rakontarto; 
romano, kiu konatigas kun la kulturo kaj 
historio de molproksima insulo, kiu intimigas 
kun la sentoj kaj deziroj de fremda popolo, 
sed kiu meze de paradiza pejzaĝo malkaŝas 
ankaŭ socian maljustecon kaj la malhuma- 
necon de kolonia subpremado. Kiu legis tiun 
libron, konas Baiion. Balio, kie amo ĉeestas 
kaj ankau morto. Sabine Fiedler 


Koutny, Ilona (red.): Perkomputila Teksto- 
prilaboro. 

Budapest: Scienca Eldona Centro 1985. 

336 p$. 

La kolekto „Perkomputila Tekstoprilaboro“ 
enhavas 21 kontribuajojn pri la vasta kampo 
de teksto- kaj lingvoprilaborado: 

— Parolprilaborado 

problemoj de parolsintezo kaj parolrekono 
speciale en hungara, pola, franca lingvoj 

— automata lingvoprilaborado 

Tiuj ses artikoloj, inter tiuj du de GDR- 
sciencistoj, okupiĝas emfaze pri la sin- 
taksa analizo de diversaj lingvofamilioj 
germana lingvo, ĉina lingvo, aglutinaj 
lingvoj). 

— perkomputila tradukado 

Estas prezentataj la traduksistemoj SUSY 
(Universitato Saarbruecken, FRG) kaj 
ARIANE-78 (GETA, Francio), krome la pro- 
jekto DLT (BSO Utrecht, Nederlando). 


— Komunikado Homo-Maŝino 

Tiu parto enhavas la priskribon de la 
informretrovaj sistemoj FAS-80 (GDR) kaj 
DIALOG (Pollando). 

La plejmulto el tiuj kontribuoj tre detale 
traktas kaj teoriajn principojn kaj praktikajn 
laborrezultojn kaj spertojn de enkondukado. 
Ampleksaj bibliografioj, grafikajoj kaj multaj 
modeloj (komputilaj preslistoj) servas al 
kompreneblo kaj kompakteco. 

Michael Lennartz 


Rüdiger Eichholz (Redaktinto), 
Akademiaj Studoj 1986. Bailieboro 
(Ontario): Esperanto-Press, 298 S. 


Ci-tiu volumo estas jam la kvara eldono de 
la serio „Akademiaj Studoj", kiun redaktas 
Rüdiger Eichholz el Kanado. (Kp. la recen- 
zon de E. D. Krause en „der esperantist" 
3/86.) La volumoj precipe enhavas repre- 
sajojn de materialoj aperintaj en diversaj 
Esperanto-periodajoj, sed ankau originalajn 
kontribuojn. 

La jam kvara volumo (1986) enhavas antau 
ĉio materialojn pri jenaj problemoj: land- 
nomoj (A. Albault, R. Eichholz, B. Golden, 
G. Kamaĉo, K. Perko), terminologio (Wera 
Dehler — nun Wera Blanke, R. Eichholz, 
B. Golden, M. Halvelik, J. Werner), neo- 
logismoj (A. Albault, Vilma S. Eichholz). 
Krome enestas kontribuoj pri ata — ita (R. 
Eichholz, O. Reiersol, Asvinikumar) kaj ,kom- 
putilo’ (R. Eichholz). Interesaj estas ankau 
la studoj traktantaj la hiaton (A. Albault), 
la radikon ,komun-' (B. Golden) kaj la ver- 
bosubstantivojn (D. Portmann) k. a. 

La serio mem estas interesa fenomeno. Eich¬ 
holz volis Stimuli la akademianojn kaj 
(aliajn) esperantologojn diskuti kaj diskutigi 
lingvajn problemojn. Tiu celo respondas al 
vera bezono. Sed en la prefaco al la volumo 
1986 li iom rezignacie konstatas, ke nur mal- 
multaj reagis al kontribuoj aperintaj en an- 
taüaj volumoj. Freŝajn materialojn nur sen- 
dis A. Albault kaj B. Golden. Li atendis pli 
aktiven partoprenon flanke de akademianoj, 
kvankam la volumoj mem — malgraü la iom 
pompa titolo — tute ne estas oficiala eldo- 
najo de la Akademio de Esperanto kaj ofte 
ne respondas al la nivelo de akademiaj dis- 
kutoj (almenau lau nacilingva akademia ni¬ 
velo). Tarnen, la volumoj estas valoraj arki- 
voj, ĉar multaj interesiĝantoj ne havas faci- 
lan aliron al la diversaj fontaj periodajoj 
de la kontribuoj. 

Interesa estas la sinteno de Eichholz al la 
Akademio. 

Li mem estas Akademiano, nome la „Direk- 
toro de la Terminologia Centro de ISAE kaj 
de la Teknikaj Vortaroj de la Akademio de 
Esperanto". Sed mi havas la impreson, ke 
la akademianoj ne tro bone komprenas sian 
komunan respondecon pri la evoluo kaj evo- 
luigo de la faka lingvo kaj lasas la direkto- 
ron iom soleca. Ne povas sufiĉi por tia tas- 
kego unu tre diligenta homo, tre fore kaj 
nordpolus-proksime loĝanta en Kanado . . . 

La tuta Akademio devas subteni seriozan 
okupiĝon pri tiu demando . . . 

La mankon de akademia eĥo Eichholz prave 
pripiendas kaj mem ŝanceliĝas riiate al sia 
sinteno pri la Akademio: 

„La problemoj, kiuj genas multajn esperan- 
tistojn, tial ankaü estonte restos nesolvitaj, 
ĉar la granda plimulto de la homoj elektitaj 
por gardi la evoluon de nia lingvo, ne penis 
prezenti siajn vidpunktojn, sed preferis ŝaj- 
nigi, ke ĉio jam estas solvita kaj en bona 
ordo. Do ne miru, ke ankaü mi nun aligis 
al la homoj, kiuj pridubas la utilon de nia 
institucio" (p. 1). 

Mi demandas, ĉu vere la akademianoj entute 
havas imagon pri la necesa au ebla rolo de 
lingva institucio de planlingvo? Mi forte 
supozas, ke ne la funkcio de la Akademio 
estas neklara. La kriterioj por akademianiĝo 
estas dubindaj. La esperantologia kompe- 
tenteco de multaj membroj estas dubinda. 
Sajnas al mi, ke la lOOjara Esperanto ne tre 
longe povas permesi la si la lukson de ne- 
kompetenta pseudoscienca institucio, kiu 
komplete ne volas lerni ekzemple de la 
mondvasta fenomeno de lingva planado, 
afero, kiu devus ege interesi ĝin. 

Do laü mia opinio jenaj aferoj estus sol- 
vendaj riiate al la Akademio: 

a) klarigo pri la nuntempe bezonata rolo 
kaj funkcio de la Akademioj, 

b) elekto de prioritataj problemoj, kiujn la 
Akademio sisteme esploru, respektive es- 
plorigu, 

c) konkludado el la esploroj kaj verkado de 
taügaj rekomendoj, 

d) kreo de vera aütoritato de la Akademio, 
almenaü ĉe la ĉefaj influantoj de la ling- 
vouzo, ekz. ĉe redaktoroj, lektoroj, leksi- 
kologoj, literaturistoj, radioparolistoj k. a. 

Nuntempe tro multaj lingvouzantoj ludas au 
faras kion ili volas. Jen la kverelo pri kom- 
putilo — komputoro daüras, iuj modas pri 
re-ĥo-igo ĉe vortoj, kie jam longe enradikiĝis 
k (mi legas .teĥniko’, ,ĥemio\ kaj — plej 
bele — eĉ pri ,ĥomo’ en iuj bulgaraj pre- 
sajoj, bela influol). Nagata Akiko volas ĉion 
skemigi. K. Piĉ, ankaü „akademiano" inven- 
tas propran dialekton (kaj oni eĉ laüdas 
tiun stultajon). Eĉ la prezidanto de la Aka¬ 
demio, kiu devus esti plej sentema pri tra- 
dicioj, lezas la Fundamenton, ekz. enkondu- 
kante novan literon „w"en ,westo' (= okei- 
dento) en „Ni kaj Li" (esearo omaĝe al 
Waringhien, vidu „der esperantist" 5/86, p. ) 
aŭ piĉumas per .erste’ (p. 37). 

J. Piöro el Pollando eldonas „Fundamento 
de kemia nomenklaturo" kaj nomas tion me- 
galomanie „Esperantaj Normoj — Kemio — 
N-ro 1) tiel montrante, ke li komplete ne 
scias, kio estas normo, kiu rajtas norm! k. s. 
Iuj simple ŝanĝas la nomon de la lingvo, 
evitante uzi la terminon „Esperanto" sed nur 
parolas pri „Internacia Lingvo" au „llo“, kiel 
prof. Frank. Kaj tio (preskaü) neniun 
genas (?). Rikardo Sulco manias pri tradu- 
kado de propraj nomoj, kiuj tiel fariĝas 
„malpropraj“. 

Oni povus daŭrigi citante disvastiĝon de 
danĝera diletantismo. Samtempe oni klopo- 
das klarigi al lingvistoj, ke Esperanto estas 
serioza afero, bone evoluas, estas stabila 
k. t. p. 

Kiun opinion pri ĉio ĉi havas la „lingva in¬ 
stitucio“ de la Esperanto-komunumo, do Aka¬ 


demio? Mi ne scias, kvankam mi iom orien- 
tiĝas en la interllngvistika kaj esperantologia 
literaturo. 

Oni jonglas per pompaj esprimoj kiel ,inter- 
nacieco’, .facileco’, .reguleco’, .logiko', 
(Sulco) sed ne difinas ilin, ne funde csplo- 
ras. 

Eichholz skribas „Do ekzistas ankaü aliaj 
kolegoj, kiuj opinias, ke ni devus gvidi la 
evoluon de nia lingvo al pli granda faci¬ 
leco. Mi plene subtenas tion . . .“ (p. 2). 
Bone, sed kio estas „facileco”? Por kiu, kom- 
pare al kio? 

Cetere, Vilma Eichholz eraras, asertante, ke 
sufiĉas por esperantlsto respekti nur la Fun¬ 
damenton. La Fundamento estas grava ele- 
mento de la normo de Esperanto, sed ne la 
sola. La tuta problemo de la normo ne estas 
sufiĉe esplorita en Esperanto. 

Kiel la aluditaj ekzemploj montras, iuj ne 
komprenas, ke Esperanto ne plu estas lingvo- 
ludilo, per kiu oni povas iel eksperimenti, 
ĝin ŝanĝi laŭplaĉe, simple enkonduki eble 
tian sufikson aü tian . . . Finfine oni kom- 
prenu, ja la lingvo fariĝis socia institucio, 
al kiu oni pli serioze rilatu . . . 

Pro tio estas tute ne akcepteble, enkonduki 
en lernolibrojn personajn konccptojn kaj 
membakitajn afiksojn, kiel faras Vilma Eich¬ 
holz. Se ĉiu agus simile, ni havus belan 
bukedon da „lernolibroj". 

Ido suferis i. a. pro tio, ke la Ido-Akademio 
pli rapide akeeptis novajn decidojn kaj ŝan- 
ĝojn ol la verkintoj de lernolibroj kapablis 
ilin enlaborigi en la „prilaboritajn" eldonojn. 
Tipe ignora sinteno al gravaj problemoj men- 
cias Vilma Eichholz: „Jam en 1981 mia edzo 
sendis cirkuleron al la redaktoro de „espo- 
ranto“ kaj al ĉiuj estraranoj de UEA kaj 
atentigis pri la konstatebla ŝanĝo en la ling- 
vouzo de UEA, temis pri ofta, sed tute mal- 
regula ellaso de la sufikso „-in“, se temis 
pri difinita virino. Neniu respondis al li. En 
Akademioj Studoj 1983, kiun ĉiu Akademiano 
ricevis donace de ni, mia edzo montris (p. 
65), ke tiu ellaso de „-in" estas kontraü- 
Fundamenta. Tarnen neniu Akademiano res¬ 
pondis al tiu artikolo (p. 44). 

Mi trovas tiun plendon prava. 

Sur paĝo 45 V. S. Eichholz skribas: „La plej 
gravaj postuloj al planlingvo estas, ke ĝi 
estu malambigua, komplete regula kaj tial 
facile lernebla". Ĉu vere?? 

Mia tre pia deziro al s-ro Rüdiger Eichholz 
ja estas, ke li — se eble — daürigu la eldo- 
non de la volumoj, sed ke li ne daüre ko- 
mencu iun novan projekton antaü ol estis 
fininta tiun, pri kiu ni jam atendas dum 20 
jaroj: la Bildvortaro. D. Blanke 


Fotokonfcurso 

Fotokonkurson, pri la temo „Esperanto-aran- 
ĝoj" organizas: Esperanto-klubo, Parkowa 6, 
SDK, 28—200 Staszöw, Pollando. La kondiĉo 
de la partopreno estas: devas esti videbla 
sur la fotografajo unu el elementoj (signifoj) 
de Esperanto. Formato 13 x 18 cm. Krome oni 
skribu la titolon. La templimo: ĝis la 30a de 
oktobro 1987j. La fotografajoj ne estos resen- 
ditaj, ili restos en la nia arkovo kaj ĉiujn 
(ne nur premiitaj). Oni prezentos ilin en la 
ekspozicio. 

William Auld: Esperanto antologio, 
poemoj 1887 — 1981; dua eldono, 
reviziita kaj kompletigita; UEA, 
Rotterdam, 1984, 887 p., 
presita en Ĉina Popola Respubliko 

Kadro de la jubilea kolekto „Jarcento de 
Esperanto“ aperis tiu cl libro kiel n-ro 1. 
Pluaj verkoj sekvos, i. a. »Nova Esperanto 
krestomatio", „Fundamenta krestomatio", „En- 
ziklopedio de Esperanto“ kaj antologio de 
originala Esperanto prozo. 

La nuna eldono de la poezia kolekto estas 
la dua. W. Auld reviziis kaj kompletigis la 
unuan jam aperintan en 1956. 

La „poezia kolekto" estas grandioza libro. 
En ĝi W. Auld elektis sur ĉiuj kvin konti- 
nentoj. 

Konsiderante, ke la libro „nur“ prezentas 
elekton el — mi certe ne troigas — miloj 
da poemoj, originale verkitaj en Esperanto 
dum la pasintaj preskaü 100 jaroj, oni povas 
prijuĝi la grandegan amplekson, kiun Espe¬ 
ranto atingis ankau sur arta kampo. La libro, 
suverene aranĝita de W. Auld, pruvas divers- 
maniere, ke Esperanto en la poezio ne mal- 
superas naciajn lingvojn. La legado de di- 
versspecaj poemoj el la tuta mondo efikas 
ĝojon, fieron kaj kontentiĝon samtempe. 
Estas konata sperto, ke oni ne povas legi 
poemojn tiel flue, kiel ekz. romanojn, ĉar en 
poemoj la esprimitaj pensoj estas arte kon- 
struitaj, kaj la rimita formo postulas de la 
leganto pli grandan atenton kaj koncentri- 
ĝon. Tio ankau estas la kaŭzo, kial tiu ĉi 
recenzo aperas nur nun. 

La nomoj de la poetoj Kalocsay, Baghy, 
Schwartz, Auld, Boulton aü Dresen ja estas 
konataj en Esperantujo, kaj ĉlu esperantisto 
scias, ke tiuj nomoj estas sinonimoj por be- 
leco, profundeco kaj klareco de la vortoj 
kaj pensoj. Sed kiom da belaj poemoj mon¬ 
tras la libro, poemoj de poetoj, kies nomoj 
bedaürinde estas sufiĉe nekonataj. Ankau la 
poemoj mem. La libro enhavas biografiajn 
notojn pri ĉiuj 163 poetoj (kaj la biografioj 
kovras 36 paĝojn). 

Tre interesa estas ankau la postparolo de 
W. Auld. LI skribis !. a. — jam en la unua 
eldono —, ke „efektive ekzistas esperantista 
kulturo, sed ĝin ĉiam mlnacas disfalo pro 
manko de celkonscia eduka aparato". Mi ne 
tute samopinias, ĉar feliĉe en multaj landoj 

— ankau ĉe ni — ekzistas multaj kursoj, klu- 
boj kaj revuoj, kiuj sukcese celas disvastigi 
la esperantistan kulturon, sed mi konsentas, 
ke tiuj klopodoj ankoraŭ ĉiam ne sufiĉas, 
por efektive edukl kulture la esperantistaron. 
Cetere mi opninias, ke ekz. la GDR-a eldono 
de „Paco“ konsiderinde konformas al tiu ĉi 
celo. 

Interesa ankau estas en la postparolo, kiel 
W. Auld klasifikas la evoluon de la esperan¬ 
tista poezio en „primitivan romantismon“ 
(1887—1921), „maturan romantismon“ (1921 

— 1931), „parnasismon* (1931—1956) kaj 
„postparnasismon“ (ekde 1956). Oni ne povas 
citi ĉi tie la argumentadon prl tiu klaisifiko, 
ĉar tio necesigas pli vastan kadron (mi in- 
tencas, skribi pri tio eseon aliloke). Sed la 
libro mem pruvas la eldiron, ĉar en ĝi laŭ- 
dinde la autoro ne ordigis la poemojn lau 


la nomoj de la poetoj, sed lau la tempo de 
ilia verkado. Pro tio la leganto mem povas 
havigi al si bonan impreson pri la evoluo 
de la poezia verkado. 

Entute la „Esperanto antologio" estas bone- 
ga pliriĉigo sur Io libromerkato en Esperan¬ 
tujo, valora helpilo por nia kultura laboro 
kaj digna kontribuo al al centjara datreveno 
de la ekzisto de Esperanto. 

Manfred Arnold 


Jan Werner: Terminologia Kurso (Manlibro 
eldonita por la kurso okazigata de Esperan- 
to-rondeto de la sindikata klubo en Roudnice 
nad Labern kaj de la scienca-teĥnika sekcio 
de ĉeĥa Esperanto-Asocio, 1986-09-1./5. Roud¬ 
nice n. L.: Sdruzeny klub ROH. 1986, 88 p. 

La scienc-teknika revolucio kaüzas kvazau 
eksplode evoluantan faklingvon en la diver- 
saj branĉoj de la scienco kaj tekniko. Ankau 
en Esperanto la neceso de bonkvalita termi¬ 
nologia laboro estas senduba, kvankam la 
atingita nivelo de diversaj fakvortaroj kaj 
terminaroj ne povas kontentigi. Tro ofte ver- 
kantoj de terminaroj kredas, ke sufiĉas faka 
scio por produkti terminaron en Esperanto. 
Nu — oni certe tuj konsentos, ke krome ne- 
cesas almenaü bona lingva scio en Esperan¬ 
to, ankaŭ ne ĉiam certigita. Sed tro da ter- 
minfarantoj ignoras la fakton, ke ege gravas 
trla scio-kampo: oni devas koni la proble- 
mojn, principojn kaj metodojn de adekvata 
terminologia laboro. La fondinto de la mo¬ 
derne terminologio-scienco, Eugen Wüster 
(1898—1977) ja ankaü estis unu el la pio- 
niroj de la esperantologio, kaj tarnen llaj 
priterminologiaj verkoj estas tro nekonataj 
en la rondoj de Esperantaj terminologoj. 
Dum la lasta tempo replifortigis la klopodoj 
ne nur Stimuli la terminologiajn aktivecojn 
sed, plej ĉefe, levi Hin sur pli altan nivelon, 
utiligante ekzistantajn spertojn el la Espe- 
ranto-movado kaj aparte ankau tiujn de la 
internacia neesperanta terminologia mondo 
(ISO, Inforterm, TermNet). Aperis kelkaj ma- 
terialoj I. a. de Jan Werner (Terminologiaj 
instigoj el Bad Saarow. En: Budapeŝta in¬ 
form i Io, 14, n-roj 2—3/1986) kaj Wera Dehler 
(Terminologiaj principoj de Esperanto. En: 
der esperantist, 21, n-ro 132, 4/1985). 

Treege grava paŝo en la direkto de plua 
kvalita ŝanĝo de terminologia laboro okazis 
per la „terminologia kurso“, kiun okazigis 
la Scienca-Tefinika Sekcio de ĉeĥa Espe¬ 
ranto-Asocio de la ĝis 5a de septembro 1986 
en Roudnice n. L., Ceĥoslovaklo. La aranĝo 
uzis la recenzatan materialon. 

Sub „terminologio“ Werner komprenas kun 
Horecky la teorion kaj metodojn pri la ella- 
borado de terminaroj, do ĝi estas la „scien¬ 
co pri la karaktero kaj aplikado de termi- 
noj“ kaj sekve ampleksas la „teorion prl la 
faka parto de leksiko en kiu ajn lingvo kaj 
ankau la sisteman ellaboron de terminaroj“ 
( 4 ). 

La dense tajpita verko (88paĝa sed fakte 
kompareblas al 160 normpaĝa manuskripto) 
entenas la ĉapitrojn: 1. Fakaj nomoj en la 
leksiko, 2. Nocioj, 3. Rilatoj Inter nocioj, 
4. Terminoj (i. a. 4.3. Specoj de terminoj, 
4.9. Proprecoj de terminoj), 5. Kvin paŝoj al 

terminaro (faklimigo, determinado de la aro 
de nocioj, klasifiko de nocioj, nomumo de 
nocioj), 6. Kreado de terminoj, 7. Vortaroj, 
8. Internacieco de terminologia agado, 9. Ek- 
zemplo de serĉado de nova vorto (giso), 
10. Lingvistika minimumo. AI la anekso de la 
broŝuro apartcnas a) indekso de termino- 
logiaj terminoj (100 terminoj kun ekvivalen- 
toj en la lingvoj ĉeĥa, germana, germana, 
angla), b) glosaro de nove kaj ŝanĝite 
uzitaj terminoj kaj c) 44era bibliografio. 
Werner utiligis kelkajn de la aktualaj naci- 
lingvaj kaj esperantistaj bazaj verkoj aŭ 
studoj pri terminologio kaj lerte kaj kreive 
kompilis la manlibron. Estas tute kompre- 
neble, ke enestas kelkaj eraroj aŭ diskutin- 
daj punktoj, des pli, ĉar nek la lingvistoj 
nek la terminologoj formas unuecan skolon. 
Do aŭtoro ĉiam devas elekti kaj decidi kaj 
neniam trovos ĉies akcopton. Pro tio sufiĉas 
mencii nur kelkajn iom gravajn punktojn: 
En la antaŭparolo oni ne citu anonimulojn, 
eĉ se ili — laŭ aserto — estas famaj. Pre- 
zentante la kvar funkciajn stilojn de la 
„literatura lingvo" (4), la „parolan stilon", 
kiu inkluzivas la simplan stilon de leteroj, 
oni nomu pli bone „ĉiutaga stilo". Anstataŭ 
paroli pri „litoratura lingvo, kiu estas la plej 
alta kaj normigita lingvotavolo de la nacia 
lingvo (skriba kaj parola) kaj miksebla kun 
la beletra funkcia stilo, oni parolu pri la 
„alta lingvo". 

Anstataŭ lingvaj planoj (5) mi preferus „ling- 
vaj niveloj", por ne miksi kun „planlingva 
projekto" aŭ planlingvo. En la verko oni ri- 
markas konfuzan distingon inter „plursigni- 
feco" kaj „polisemio". Ambaŭ estas identaj. 
Ankaŭ estas diskutinda la diferencigo inter 
nocio kaj signifo ĉe faka vorto. (9) Verŝajne 
oni povas ilin fari samenhavaj. 

Sur paĝoj 21 — 23 la materialo pri inter¬ 
nacieco en la leksiko de lingvoj ne estas de 
A. Bednarik sed de V. V. Akulenko. (O preo- 
dolenii jazykogo bariera en „Buduŝĉee 
nauki", Moskvo, 4/1971, p. 352 — 365). Kvan- 
kam la fonemo ĥ povas esti utila en termi¬ 
noj, tarnen en la materialo de J. Werner 
iom genas la troigita uzo en vortoj (ekz. 
teĥniko, sĥemo, ĥemio), kie jam enradikiĝis 
la k-fonemo (cetere, lastatempe ofte konsta- 
teble ĉe ĉehaj aŭtoroj). 

La libreto estas pure tajpita (cetere fare de 
la aütoro), klare strukturita (entute 163 ĉa- 
pitroj, subĉapitroj kaj ĉapitretoj) en foto- 
ofseta preso. 

Jen, nur elekto de kelkaj rimarkoj. Tarnen, 
ili kaj certe necesaj aliaj rimarkoj neniel 
malgrandigas la valoron de ĉi-tiu pionira la- 
boro, kiun faris Jan Werner. 6i meritas gran- 
dan atenton, respekton kaj kritikan reagon, 
por ke eblas prilabori la duan eldonon. La 
broŝuro estas mendebla ĉe la sekretario de 
STS-CEA Jiri Laube, Alej Rüde armädy 811, 
41301 Roudnice n. L., kiu informos pri la 
eblecoj de akirado. D. Blanke 


Neue Verbandsadresse / Adreso de GDREA 

Jen la nova adreso de GDREA: Esperanto- 
Verband im Kulturbund der DDR, Otto- 
Nuschke-Straße 1, Berlin, DDR—1080 (Posta 
adreso!), Telefono 2 82 63 43. 

Oficeja adreso: Friedrichstraße 120. 


Stanev, Ljuben: 


La glacikovrita ponto. Romano. Sofija: Sofia- 
Pres, 1984. 144 pagoj. 

Unu jaron post la kvindeka datreveno de la 
fama proceso kontraü Georgi Dimitrov kaj 
kamaradoj antaü la Regna Tribunalo en 
Leipzig pro imputita bruligo de „Reichstag“ 
(Germana Parlamentejo), kiu fariĝis la unua 
grava malvenko de la germana faŝismo, 
aperis en Sofio nova libro. La aütoro, ko- 
nata bulgara jurnalisto kaj verkisto [1], ri- 
velas en sia romano nur mallongan parton 
el la vivo kaj batalo de Georgi Dimitrov, 
nome la tempon inter fino de decembro en 

1933 (la „senkulpa"-verdikto por Dimitrov, 
Popov kaj Tanev) kaj meze de januaro en 

1934 (transporto el la Leipzig-a malliberejo 
al la Gestapo- arestkelo en Berlin). Sed 
ĝuste tiu tempo estas tiel dense plenigita 
je aktivecoj rilataj al la plua sorto de la tri 
bulgaroj. Ci tie mi ne intencas informi la 
legonton detale pri ĉiuj mahinacioj de la 
naziaj potenculoj, kiuj kulminas — lau la 
aütoro — en atencon kontraü la vivoj de 
Dimitrov kaj kamaradoj. Mi ankaü ne volas 
raporti pri la provoj sekurigi kaj liberigi 
Dimitrov-on. Tion la leganto eksciu mem, 
des pli, ĉar la tuta romano estas verkita en 
tre emociiga kaj kaptiva stilo. Ne la nurajn 
eventojn la aütoro prilumas, li metas en la 
centron sangoplenajn karakterojn (i. a. Gö- 
ring, la usonan ambasadoron Dodd kaj lian 
filinon Martha, provoson Kluge, lian paralizi- 
tan filinon Renata, la kuraciston Steiner ...), 
kies psikologiojn li tre bone ĉizas. Tio igas 
la romanon realisma, plastika kaj oni havas 
la impreson, vidi ĉion ĉi per propraj okuloj. 
(Cetere: eble iu el la legontoj vere jam 
spektis tion, ĉar lau la romano de Stanev 
estiĝis internacia televida filmo, prezentita 
ankaü de la Televido de GDR.) 

La interesa enhavo, la atenton-tena stilo kaj 
la generale bona lingvajo (esceptitaj estas 
foje misskribitaj nomoj, kelkaj malglatajoj 
kaj ĉirkau 50 facile superlegeblaj preseraroj) 
rekomendas la libron. Car la libro en Espe¬ 
ranto traduko sin turnas al mondvasta le- 
gantaro, senteblas la manko de pro- respek¬ 
tive epilogo, kiu liveros la necesan historian 
kontekston (kiun bulgaroj certe kaj GDR- 
anoj eble ne nepre bezonas). Ankaü la glo¬ 
saro (precipe ĉe la personoj) havindus am- 
pleksigon. 

Nun oni povus fini la recenzon, tarnen ne- 
cesas kelkaj pliaj vortoj. Car la priskribita 
murdatenco al mi konatis nek el mia pro- 
fesia tempo en la Leipzig-a Georgi-Dimitrov- 
Muzeo nek el la marksisma historia literaturo 
pri Dimitrov, interesis min la fontoj, el kiuj 
la aütoro ĉerpis siajn sciojn. Montriĝis, ke 
ekzistas nur du libroj, kiuj rilatas al konkreta 
murdintenco. La unua estas „La taglibro de 
la ambasadoro Dodd“ (eltiroj, publicitaj de 
liaj gefiloj William E. Dodd kaj Martha 
Dodd). La usona ambasadoro Dodd notas, 
ke jurnalisto, kies nomon li eĉ en sia tag¬ 
libro ne povas nomi, informis lin (Dodd), 
ke altranga germana oficisto, li (Dodd) su- 
pozas RUDOLF DIELS, . . . ktp. ktp. 

Do, la unua fonto estas sufice malcerta 
(nenomita jurnalisto, nenomita germana ofi- 

cisto, supozo pri Dicls) kaj pro tio Dodd 
efektive nenion povas atesti. — La dua tro- 
vita libro estos ĝuste de tiu menciita Diels. 
Kiu estas tiu Rudolf Diels ko] de kie li 
prenis siojn sciojn? 

Rudolf Diels — identa kun la romanfiguro 
Wolf Alexander Diks — komencis sian poli- 
can karieron kiel tiam 29jaraĝa en la Wei- 
mar-a Respubliko kiel specialisto pri „komu- 
nistaj aferoj". Sub la kancelieroj von Papen 
kaj Schleicher li akiris gvidan polican po- 
stenon. Göring faris la nepartianon Diels 
vicĉefo de la novefondita Sekreta Stata 
Polico (Gestapo), evidente klara aprezo de 
la „fakaj kvalitoj" de Diels. La ardanta kaj 
ĉasosperta antikomunisto akiris kaj ĝuis la 
personan fidon de Hitler kaj Göring. En la 
naziinterna lukto pro la plej potencaj poste- 
noj li montriĝas danĝera, ĉar li posedas bal- 
daŭ dosierojn pri ĉiuj naziaj grandoj kaj 
provas Judi pli ol unu karton". En 1934 li 
malvenkis la ludon, perdis sian postenon kaj 
mem fariĝis arestito de Gestapo. Post la 
frakaso de la faŝismo li verkis siajn reme- 
morojn (ankau li ne havas dokumentojn) sub 
la titolo „Lucifer ante portas" (Lucifero an- 
tau la pordo). Tiu libro, aperinta en Zürich, 
estas la provo „persiT-blankigi la veŝton de 
Diels, kiu ĝuste en tiu tempo penis (cetere, 
vane!) akiri en FRG la prezidantecon de la 
novefondita „Ofico por Protekto de la Kon- 
stitucio" . . . 

ĉe Diels la afero cetere prezentiĝas iomete 
alie: tuj post procesa fino la SA-gvidanto 
Karl Ernst estus planinta atencon kontraü 
la tri bulgaroj dum la transporto de Leipzig 
al Berlin. Li (Diels) estus aranĝinta, ke Di- 
mitrov estus lasita en la sekura Leipzig. 
Ankau poste li estus sin engaĝinta por la 
sekura transporto al Berlin, kie Dimitrov 
estus ĝuinta lian protekton. Siajn intimajn 
konojn pri la rivaleco inter Goebbels kaj 
Göring li eĉ estus eluzinta ĉe Hitler por 
ebligi, ke Dimitrov sekure povu forlasi Ger¬ 
manion . . . 

Tiun Diels-version la aütoro aliigis, aliajn 
partojn de la libro li transprenis. Mi persone 
emas kredi la „malkovraĵojn" de Diels nek 
pri la atenco nek pri lia rolo en ĝi. La kon¬ 
krete historia situacio (tutmondaj protestoj 
el duj socitavoloj: „Liberigu Dimitrov! Libe- 
rigu Thälmann!") kaj la sorto de Ernst Thäl¬ 
mann (mallibereja restado ĝis „konvena 
tempo" por murdo) ne konvinke subtenas la 
atenco-version. Sed kiel ajn: konfirmitaj fak- 
toj ne ekzistas kaj tio donas spacon al du- 
tendencaj kaj duintencaj spekulacioj kaj 
legendoj. 

Kun plena respekto de la autora rajto, en- 
konduki kaj roligi flankajn personojn en ro- 
manon pri historia personeco, mi tarnen kon- 
testas lian rajton deflankiĝi — pro kia ajn 
motivo — de la historie esplorita kaj doku- 
mentita vero. Mi kredas, ke la aütoro estis 
malbone konsilita, bazi sian romanon pri 
Dimitrov sur siaj propraj spekulacioj, kiuj 
fontas el la „persil"-libro de iama Gestapo- 
vicĉefo. Mi opinias, ke la vivo de Georgi 
Dimitrov estas plenplena je vere ekscitaj 
eventoj, ke elprovita kaj Stile tiel sperta 
romanautoro, kiel Stanev sendube estas, tro- 
vas materialon por pli ol unu libro. 
Generale leviĝas la demando, ĉu licas teksi 
ĉirkaŭ historiaj personoj de ĝis hodiau efi- 


kanta signifo iajn legendojn? Ni kompare 
rememoru pri la „Lenin-kaj-Esperanto“-legen- 
do: ankaŭ ĝi bonintence lanĉita, ankaŭ ĝi 
kun nobla celo, ankaŭ ĝi ne senigita de ia 
„interna logiko", tarnen: ne pruvebla, legen- 
do, fikcio. Mi timos, ke leganto post ekkono 
de la „legendeco" dube demandos sin: ĉu 
eble ankau aliaj faktoj estas „nura fikcio"? 
Kaj tiajn dubojn nek Dimitrov, nek Lenin 
nek aliaj meritas! J. Hamann 

[1] En GDR aperis el lia plumo: Das Mäd¬ 
chen aus der Provinz. Berlin: Verlag Volk 
und Welt, 1982: Die Schuld. Berlin: Ver¬ 
lag Volk und Welt, 1979 kaj 1982. 

„Juna amiko" — akde 1987 kvarfoje jarcl 

AMIKO PORĈIU SEZONO! 

Nova ofteco! 

Kun ĝojo ni anoncas la aperon de la por- 
lerneja revuo Juna amiko ne tri-foje en la 
jaro, sed kvar-foje. Gi respektos la pedago- 
gian principon, „po malmulte, sed ofte kaj 
ripete", kiu aparte validas ĉe la pli junaj 
legantoj, kiun la gazeto celas. 

Kiun ĝi celas? 

Juna amiko celas lernantojn de Esperanto 
inter la aĝoj de ĉirkaŭ ok kaj dek kvin, sed 
komencantoj en la lingvo de duj aĝoj povos 
kun ĝuo kaj profito ĝin legi. Kvankam ĝi ne 
estas lernolibro, ĝi estas pretigita tiel, ke 
instruisto povos ĝin utiligi ene de lernejaj 
klasoj au en klubaj stud-rondoj. 

Kion ĝi celas? 

Gi celas veran kaj maksimuman internacie- 
con, ĝi celas viglecon kaj varion, ĝi celas 
amuzi dum ĝi instruas. Gi celas esti podio 
por la verkajoj de legantoj. 

Kion ĝi enhavas? 

Vi trovos artikolojn, foje sed ne dam pri la 
Esperanto-movado, vi trovos amuzajn rakon- 
tojn, skeĉojn kaj teatrajetojn por aktorado, 
kantojn kun muzik-notoj por kanti, poemojn. 
konkursojn, enigmojn, leterojn de legantoj, 
ludojn . . . don en simpla lingvajo ene de 
vort-trezoro de 700 vortoj. 

Krome vi ĝuos la desegnajojn de Pavel Rak, 
kaj multajn aliajn du-kolorajn ilustrajojn. 

Kiu ĝin redaktos? 

Samtempe kun la ŝanĝo de ofteco estas 
ŝanĝo de redaktoro: 38-jara instruisto el nov- 
zelandano, Stefan MacGill, nun loĝanta en 
Budapeŝto. Tiu dum multaj jaroj akupiĝis 
pri la revuo Kontakto kaj per tio havas sper- 
ton pri verkado per limigita vort-trezoro kaj 
teknika redaktado. En la revuo regule aperos 
amuzaj skeĉoj kaj rakontoj de lia plumo. 

En GDR: La revuo estas oficiale abonebla 
en GDR pere de Post- und Fernmeldeamt 
Falkenberg, Zentralvertrieb des PZV, öbigauer 
Straße 4, Falkenberg 7900, prezo: 9,30 M., 
mend.-n-ro: Z0230—1318. 

Bulgario 

Profesoro de franca lingvo, 30j., dez. kor. 
pri junulara vivo, GDR: Lubomir Kosev, str. 
Rodopi 22, 7300 Kubrat 

Profesoro de fiziko, 25j., dez. kor. kun geko- 
legoj pri reciproka gastado, junularaj temoj: 
Emil Sterev Naŭmov, str. Drava 5A, 7300 
Kubrat 

10j. lernantino dez. kor. kun samaĝuloj pri 
literaturo, turismo, sporto, filmoj: Rozalia 
Georgieva Ermenkova, J. K. Zona 6—5—1, 
bl. 2, et. 9, ap. 101, Sofio 
11 j. lernantino dez. kor. kun samaĝuloj pri 
literaturo, turismo, sporto, filmoj: Lena Niko- 
lova Borisova, J. K. Zona 6—5—1; blök 2, 
et. 9, ap. 100, Sofio 

Komencantino dez. kor.: Jordanka Porteva, 
1407 Sofio, str. Trepetlika 25, bl. 9, vh. 1 
Lernanto de la 6a klaso dez. kor. kun ger- 
mana amiko: Biser, Damianov Sahatĉiev, 
str. „Trakija" 14, Gorna Orjahovica 
Lernantino de la 3a klaso dez. kor.: Jivka 
Jivkova, „Br. Miladinovi“ 82, Varna 

Ĉinio 

Dancisto, 26j., dez. kor. tutmonde kun ge- 
junuloj pri dancnovajoj, muziko, kulturo k. a., 
kol. magazinoj, fotoj, bk, pm: Zhang Xiao Yu, 
Roushi-Xiang 5, Neijang, Sichuan-provinco, 
641 000 

ĈSSR 

Oficistino, 31 j., dez. kor. tutmonde p. ĉ. t., 
kol. bk: Hana Skerikovä, Stitnĉho 20, 394 70 

Kamenice nad Lipou 

Francio 

Max Lainö, „Bellevue", 72470 Champagne, 
dez. kor. kun membroj de GDREA 

GDR 

Norbert Krämer, Bahnhofstr. 52, Apolda 5320, 
dez. kor. tutmonde pri muziko, sporto, E- 
movado 

19j. fraülino dez. kor. tutmonde pri muziko, 
vojaĝoj, E-movado: Nancy Matern, Vinetastr. 
62, Berlin 1100 

48j. konstruinĝeniero dez. kor. tutmonde: 
Egon Karwoth, Förster Str. 108, Cottbus DDR- 
7500 

Studentlno, 23j., dez. kor. tutmonde pri 
sporto, vojaĝoj, literaturo, filmo, lingvoj, kol. 
bk: Uta Bergmann, Wilhelm-Pieck-Ring 31, 
Kölleda 5234 

Dez. kor. k. interŝ. bk: Ulrich Bechtloff bei 
Seidel, Kietzstr. 20, Dyrotz- Nauen 1551 
Georg Martin, Str. d. Befreiung 82, Berlin 
1136, dez. kor. tutmonde pri agrikulturo, na- 
turo, pacmovado, vidindajoj 


Hungario 

12j. lernanto dez. kor. kun samaĝaj lernan- 
toj p. Ĉ. t.: Zoltän Szabö, Mezöhegyes, 
Cokonai u. 18 sz. 5820 

Irano 

Juna esperantisto dez. kor.: Hasan Asadpur, 
P. O. 51335—1957, Tabriz 

Kubo 

Jose Manuel Hirola Sosa, Herrera 369, ap. 
E Melones y Rosa Enrriquez. Ciudad de la 
Habana, 24j., dez. kor. tutmonde p. ĉ. t. 

Pollando 

Stanislav Debski, str. Glowna 55, 97—122 
Rozyca, (22j.), dez. kor. pri literaturo, filo- 
zofio, fotografio, turismo. 

Laboristo, 28j., dez. kor. kun geesp. el GDR 
p. ĉ. t., kol. bk: Boguslaw Urbaniak, ul. 
Kosciuszki 7, 42—620 Nakfo SL 
Laboristo, 26j., dez. kor. tutmonde pri turis¬ 
mo, literaturo, folkloro, kol. pm, bk: Krzysztof 
Biesaga, PI. Wolnosci 25/5, 58-200 Dzier- 
zoniöw 

Instruisto, 38j., dez. kor. tutmonde pri lingvoj, 
turismo k. a.: Kazimierz, Nosul ul. War- 
szawska 67/35, 16—201 Bialystok 
56j. em. dez. kor. tutmonde p. ĉ. t.: Maria 
Pruchniak, ul. Swidnicka 56/3, 58—200 Dzier- 
zoniow 

Komencantino, 47j., em. dez. kor. tutmonde 
p. ĉ. t.: Jözefa Rudkowska, Osiedle Kolorowe 
20B/15. 58-200 Dzierzoniöw 
Anoj de E-klubo ĉe Urba Kultura Centro en 
Gniezno dez. kor. (individue au komune) 
tutmonde: MOK (Esperanto-klubo) str. 

Marchlewskiego 11, 62—200 Gniezno 
Komencanto, 24j., dez. kor. tutmonde pri 
sporto, muziko, kol. sondiskojn: Boguslaw 
Nitecki, 87—600 Lipno, Kilinskiego 3 m. 2 

